16:40 / 06.10.2017\nАйни вақтда бахтсиз ҳодиса оқибатида жароҳатланган ўзбекистонликларга тиббий ёрдам кўрсатиш учун тезкор тиббий гуруҳ Россия Федерациясига учиб кетган.\n«Давлатимиз уларга зудлик билан тиббий ёрдам кўрсатиш ва юртимизга олиб келиш учун барча чораларни кўрмоқда. Ўзбекистон Соғлиқни сақлаш вазирлигида ҳалокат оқибатида жабрланган фуқароларга тиббий ёрдам кўрсатиш бўйича тезкор гуруҳ тузилди. Гуруҳ Ўзбекистон соғлиқни сақлаш вазирининг ўринбосари — Республика шошилинч тиббий ёрдам илмий маркази Бош директори Абдуҳаким Хаджибаев бошчилигидаги малакали жарроҳ, нейрожарроҳ, травматолог, ортопед, реаниматолог-анестезиолог, невролог каби мутахассислардан таркиб топган. Улар зарур тиббий воситалар, дори-дармон захиралари билан етарли даражада таъминланган.\nЎзбекистон Соғлиқни сақлаш вазирлиги томони жабрланганларга тезкор тиббий ёрдам кўрсатаётган Россия Федерацияси Соғлиқни сақлаш вазирлиги билан автоҳалокат оқибатида жароҳатланган ўзбекистонликларнинг ҳолати ва кўрсатилаётган тиббий хизматлар бўйича ўзаро маълумот алмашиб турибди», дея маълумот берган «Kun.uz»га Соғлиқни сақлаш вазирлиги Ахборот хизмати.\nРоссиянинг Владимир вилоятидаги темирйўл кесишмаларидан бирида 6 октябрь куни автобус ва поезд тўқнашуви юз берди. Автобусда 58 киши бўлган, шундан 56 нафари Ўзбекистон фуқаролари. Тўқнашув оқибатида, сўнгги маълумотларга кўра, 21 киши ҳалок бўлган, шундан 19 нафари ўзбекистонлик. Шунингдек, яна икки бола оғир аҳволда шифохонага ётқизилган. Автобусдан чиқишга улгурганлар омон қолган.


НЕФТ-ГАЗ ҚАЗИБ ОЛИШ ҚУДУҚЛАРИНИ ИШЛАТИШНИНГ ЯНГИ УСУЛИ\nМамлакат иқтисодиётида нефт-газ саноати етакчи тармоқларидан биридир. Айнан мустақиллик йилларида соҳада амалга оширилган туб ўзгаришлар самарасида 2013 йилнинг ўзида 2,8 миллиард АҚШ долларидан зиёд инвестиция ўзлаштирилди. Бу прогноз кўрсаткичлардан 11 фоизга кўп деганидир.\n“Муборакнефтгаз” унитар шўъба корхонаси вакиллари яқинда нефт-газ қазиб олиш қудуқларини ишлатишнинг янги усулини ихтиро қилишди. Мазкур ихтиро Ўзбекистон нефт-газ саноати муваффақиятларида муҳим аҳамиятга эга дейиш мумкин.\nЯнги усул қатламни перфорация қилиш, насос-компрессор қувурларини (НКҚ) тушириш, конга газ киритиш ва нефтни газлифт билан қувурли бўшлиқ бўйича олишдан иборат. Бу шуниси билан фарқланадики, қатлам усти чуқурлигида жойлашган насос-компрессор қувурлари бошмоғи устига насос ўрнатилади. Насос устида насос-компрессор қувурларида қувурли ва қувурдан ташқари бўшлиқни улаш учун манжетли ажратувчи клапан жойлаштирилади. Бунда газ қувурдан ташқари бўшлиққа ҳам киритилади.\nАйни пайтда Исмоил Дивеев, Ислом Беков, Шермат Шамсиев, Алишер Мустафоев, Ғайрат Оллобердиев, Тўймурод Бекматов, Улуғбек Раҳимов, Равшан Қурбонов, Илмира Янгалиева, Эмил Фахрутдинов ва Вазира Кужбанованинг мазкур ихтиросига ИАП 04935 рақамли давлат патенти берилди.


Россия ва Тожикистон ўртасида ўзига хос ҳарбий ҳимоя тизими яратилмоқда | Qalampir.uz\nРоссия ва Тожикистон ўртасида ўзига хос ҳарбий ҳимоя тизими яратилмоқда\nОлам\t27 Апрель 18:04 8212\nРоссия Мудофаа вазири Сергей Шойгу Тожикистон билан Ҳаво ҳужумидан қўшма мудофаа тизими яратилаётганини айтди. Бу ҳақда РФ вазири бугун, 27 апрель куни Тожикистон Президенти Имомали Раҳмон билан Душанбе шаҳрида бўлиб ўтган Коллектив хавфсизлик шартномаси ташкилотига (КХШТ) аъзо давлатларнинг Мудофаа вазирлари билан йиғилишда маълум қилган.\n“Ҳаво кенглигида чегараларнинг ҳимоя қилинганлик даражасини ошириш учун томонлар Россия Федерацияси ва Тожикистоннинг Қўшма минтақавий ҳаво ҳужумидан мудофаа тизимини яратиш тўғрисида келишув лойиҳасини тайёрлади. Мен ушбу шартномани учрашув якунида имзолашни таклиф қиламан”, дейди РФ Мудофаа вазири.\n“Интерфакс” хабарига кўра, Шойгу шахсан Тожикистон Мудофаа вазирлиги вакилларини Халқаро хавфсизлик бўйича тўққизинчи Москва конференцияси, Халқаро ҳарбий-техник форум ва Халқаро армия ўйинларига таклиф қилган.\nШойгу Россия тожикистонликлар учун мамлакат ҳарбий университетларида квоталар сонини кўпайтиришга тайёрлигини айтди.\n“КХШТ доирасида бир қатор машғулотлар режалаштирилган ва сентябрь ойида биз Ғарбий-2021 қўшма стратегик машғулотида Тожикистон ҳарбий контингентини кутмоқдамиз”, дейди Россия Мудофаа вазири.\nУнинг таъкидлашича, Тожикистон Қуролли Кучларининг жанговар салоҳиятини кучайтириш мақсадида Россия республикани қурол-аслаҳа ва техника билан таъминлашдан ташқари мамлакат ҳарбий университетларида Тожикистон армияси учун малакали кадрларни бепул тайёрламоқда.\n“Ҳозир бизда сизнинг беш юздан ортиқ ҳарбий хизматчингиз таълим олмоқда. Бундан ташқари, ҳар йили 201-рус ҳарбий базаси маблағлари ҳисобидан мингга яқин кичик мутахассислар тайёрланмоқда. Биз бу рақамларни оширишга тайёрмиз”, дейди у.\nТожикистон Президенти Матбуот хизматига кўра, Имомали Раҳмон билан учрашувда Россия, Беларусь, Қозоғистон, Қирғизистон, Тожикистон Мудофаа вазирлари, КХШТ Бош котиби ва Арманистоннинг КХШТдаги мухтор вакили иштирок этган.\nМаълум қилинишича, томонлар КХШТ мамлакатлари ўртасида сиёсат, мудофаа, ҳарбий-техник йўналишда ҳамкорлик, замонавий хавф ва таҳдидларга қарши биргаликда кураш, ташкилотнинг жанубий чегараларини ҳимоя қилиш соҳаларини ривожлантириш масалаларини муҳокама қилган.\n“COVID-19 пандемияси каби янги таҳдидлар юзага келишига қаратилган қўшма чора-тадбирлар режасини ишлаб чиқиш зарурлиги таъкидланди”, дейилади хабарда.\n14 Октябрь 18:54 31281\n14 Октябрь 17:48 30063\n13 Октябрь 23:05 29285\n14 Октябрь 20:43 23759\n15 Октябрь 12:14 22751


05.03.2021 19:00 0 1176\nЖорий йилнинг 4 март куни Ўзсаноатқурилишбанк томонидан оммавий ахборот воситалари (ОАВ) ходимларини «яшил» молиялаштириш механизми асосида ишга туширилаётган лойиҳалар билан таништириш мақсадида Тошкент шаҳридаги корхоналарга пресс-тур ташкил этилди.\n2019 йил 4 октябрда Президентимиз томонидан қабул қилинган «2019-2030 йиллар даврида Ўзбекистон Республикасининг «яшил» иқтисодиётга ўтиш стратегиясини тасдиқлаш тўғрисида»ги қарорига мувофиқ, йилларга мўлжалланган ҳукумат стратегияси ишлаб чиқилди.\nУнда «яшил» инвестицияларни қўллаб-қувватлаш, хусусан «яшил» кредитлаш, «яшил» иқтисодиётга ўтиш бўйича лойиҳаларни молиялаштиришда хусусий секторни фаоллаштириш, шунингдек, «яшил» инвестицияларга нисбатан банк тизимини рағбатлантириш масалалари белгилаб олинди.\nЎзсаноатқурилишбанк тизимида ушбу механизм асосида кредитлаш амалиётлари Жаҳон банки билан ҳамкорликда амалга ошириб келинмоқда. 2018 йилга келиб Банк томонидан Халқаро молия корпорацияси ҳамда Европа тикланиш ва тараққиёт банки маслаҳатчилари кўмагида ишлаб чиқилган трансформация дастурида ҳам «Green banking» алоҳида ўрин эгаллади.\nБугунги кунга қадар банк томонидан уч босқичда жами 91 млн. АҚШ долларилик 20 та «яшил» лойиҳа молиялаштирилди.\nХусусан, пойтахтимизда фаолият юритувчи «В.Л.Гальперин» номидаги Тошкент труба заводида турли ҳажмдаги қувурлар, иссиқлик ўтказгичлар (арматура симли новда), маҳкамлагичлар, пайвандлаш симлари, электроид каби маҳсулотларни ишлаб чиқариш лойиҳаси амалга оширилмоқда.\nПресс тур доирасида ОАВ вакиллари бу ерда заводнинг ишлаб чиқариш қуввати, хусусан «яшил» лойиҳа дейилишига сабаб бўлувчи жиҳатлари билан таништирилди.\nҚайд этилганидек, объект иқлим ва экология барқарорлигини таъминловчи, энергия тежовчи илғор технологиялар билан жиҳозланган, зарур хом ашё базаси таъминланган. Ишлаб чиқариш қуввати йилига 350 минг тонна пўлатдан ясалган металл буюмлар етказиб беришга тенгдир.\nБанк томонидан шу даврга қадар молиялаштирилган ана шундай лойиҳалар ҳисобига металлургия, нефть-газ, кимё, электр энергия ва бошқа тармоқларда 268 975 МВт.с электр энергияси ва 107 080 м3 табиий газ тежалганлигини қайд этиш мумкин.\nПресс-турда журналистларнинг навбатдаги манзили «Pergament quality exclusive» корхонаси бўлди. У ерда меҳмонлар флизелин асосидаги винил гулқоғозлар ишлаб чиқарувчи корхонанинг иккинчи линияси фаолиятини кузатиб, бу ҳақда батафсил маълумот олди.\nЛойиҳанинг биринчи босқичида корхона қуввати йилига 2 миллион 640 минг ўрам гулқоғоз ишлаб чиқаришга етган бўлса, эндиликда у бундан 2 баравар кўп ишлаш имконига эга бўлди. Бунинг учун Банк томонидан Халқаро тикланиш ва тараққиёт банки кредит линияси маблағлари ҳисобидан 3 825 000 евро эквивалентига тенг кредит маблағи ажратилди.\nУмуман, «яшил» молиялаштириш ер юзининг долзарб экологик муаммоларини ҳал этишга қаратилган илмий-амалий тадқиқотлар маҳсулидир. Бунда муқобил энергетика соҳасида илғор технологиялар ишлаб чиқиш ва амалиётга жорий этиш алоҳида ўрин тутади. Шу боис Ўзсаноатқурилишбанк тизимида ушбу механизм устувор йўналишлардан бири сифатида қабул қилинди. Муассасада кредитлашнинг ушбу усулини яқин истиқболда 70-80 фоизга тенглаштириш белгилаб олинди.


120 ватт қувватланиш имкониятига эга бўлган геймерлар учун мўлжалланган смартфоннинг тақдимот санаси маълум бўлди\nTencent компанияси билан ҳамкорликда ишлаб чиқарилган навбатдаги смартфонни қарши олинг.\nTikTok активлари қиммат сотилиши, бу тармоқ АҚШ ҳукуматини нега ташвишлантираётгани ва келажакда ушбу вазият бошқа компания билан ҳам содир бўлиш эҳтимоли кабиларга чуқурроқ назар соламиз!\nTikTok’дан ташқари, ByteDance стартапининг Resso ҳамда Ulike сервислари ҳам хавф остида турибди. Шунингдек, Xiaomi компаниясининг 14 та иловаси тақиқланиши мумкин.\nAnTuTu сервисида жаҳон рекордини янгилагаан смартфон орқа панелидаги логотип ичкаридан ёритилувчи эканини, яна «Republic of Gamers» ўрнига бу гал «Tencent Games» ёзуви туширилганини кўрамиз.\nRemove China Apps смартфондаги хитойлик ишлаб чиқувчиларнинг маҳсулотлари бўлган дастурларни белгилаб кўрсатади. Улардан қайсиларини ўчириш, қай бирларини қолдиришни эса фойдаланувчи ўзи ҳал этади.\nSamsung'чилар борми? - 3\nКорейс компанияси ҳақидаги билимларингизни қуйидаги тестлар орқали синовдан ўтказамиз.


Самарқандда картошка экиб зарар кўрган фермерларга 1,5 миллиард сўмдан кўпроқ маблағ ундириб берилди - zarnews.uz\nБу ҳақда zarnews.uz га вилоят прокуратураси маълум қилди.\nОқдарё туманида бу ҳолат бўйича жиноят иши қўзғатилган.\nҚайд қилинишича, ўтган йилда вилоятда ғалладан бўшаган 10 минг 57 гектар майдонга такрорий экин сифатида картошка экилган.\nПрокуратура органлари томонидан ўтказилган ўрганишда 189 фермер хўжалигига 5 та импортчи корхоналар томонидан 3,6 миллиард сўмлик 581 тонна уруғлик картошка етказиб берилмаганлиги ёки 317 фермер хўжалиги томонидан экилган 2,8 миллиард сўмлик 455 тонна уруғлик картошка экилгандан сўнг униб чиқмасдан яроқсиз ҳолга келганлиги аниқланган.\nФермер хўжаликлари ҳисобига 1 миллиард 647 миллион сўм маблағ импортёр корхоналардан ундириб берилган ва 1 ҳолатда жиноят иши қўзғатилган.\nЖумладан, «SAM GOLD» масъулияти чекланган жамияти томонидан Оқдарё туманида жойлашган 166 фермер хўжалиги ҳамда 34 нафар фуқарога уруғлик картошка ўрнига истеъмол (озуқа) картошка тарқатилган. Бу ҳолат юзасидан жамият раҳбарига нисбатан Жиноят кодексининг 168-моддаси 4-қисми «а» банди билан жиноят иши қўзғатилган.\nТеглар: картошка иқтисодий зарар


Халқаро паралимпия қўмитаси “Классификациялашда гигиена ва инфекцияни назорат қилиш бўйича қўлланма” яратди – O'zbekiston Milliy paralimpiya qo'mitasi\nХалқаро паралимпия қўмитаси “Классификациялашда гигиена ва инфекцияни назорат қилиш бўйича қўлланма” яратди\nХалқаро Паралимпия Қўмитаси (IPC) баъзи мамлакатларда карантин чекловлари босқичма-босқич юмшатилаётгани, параспорт мусобақаларининг қайтаётгани ва натижада спортчиларни классификациялаш муносабати билан “Классификациялаш бўйича гигиена ва инфекцияни назорат қилиш бўйича IPC қўлланмаси” тайёрлади.\nIPC барча одамларнинг (шу жумладан спортчилар, таснифловчилар, қўллаб-қувватлаш ходимлари ва кўнгиллилар) соғлиғи муҳим аҳамиятга эга деб ҳисоблайди. Шунинг учун ушбу қўлланма ҳар доим баъзи бир хавф мавжуд бўлиши шарти билан таснифни хавфсиз равишда қайта тиклашга қаратилган ва инфекция хавфини камайтирадиган усулларни тавсия қилади.\nУшбу ҳужжат ҳаракат аъзолари тизими шикастланган, кўриш ва ақлий заифлик билан боғлиқ касаллиги бор спортчиларни таснифлаш учун фойдаланилади.\nУшбу қўлланманинг мақсади таснифни ташкил этишда спорт тадбирлари ташкилотчилари ва манфаатдор томонларини (масалан, Халқаро Федерациялар, Миллий Паралимпия Қўмиталари, Маҳаллий Ташкилий Қўмиталар, Таснифлагичлар ва бошқалар) қўллаб-қувватлашдир.\nҚўлланма IPC нинг тиббий ва таснифлаш бўлимлари томонидан IPC Тиббий қўмитаси ва Халқаро федерациялар, Миллий Паралимпия қўмиталари, таснифлагичлар ва спортчилар вакилларидан иборат кичик гуруҳ томонидан ишлаб чиқилган.\nҚўлланмада COVID-19 дан сақланиши тавсиялари, умумий гигиена ва инфекцияни назорат қилиш бўйича тавсиялар мавжуд. COVID -19 пандемияси билан боғлиқ вазият ўзгариши биланоқ, ҳужжат тегишли равишда қайта кўриб чиқилади.\nДунёнинг энг тезкор спортчиси ота бўлди


Федерер ва Зверев ўртасидаги теннис учрашуви томошабинлар сони бўйича рекорд ўрнатди\nШвейцариялик афсонавий теннисчи Рожер Федерер ва немис Александр Зверев ўртасида Мехикода ўтган кўргазмали теннис учрашуви томошабинлар ташрифи бўйича рекорд ўрнатди. Бу ҳақда ESPN телеканали хабар берди.\nФото: EPA-EFE/Jose Mende\n38 ёшли швейцарияликнинг фойдасига 3:6, 6:4, 6:2 ҳисобида якунланган учрашувга 42517 киши ташриф буюрган ва бу теннис учрашувлари учун рекорд кўрсаткич бўлди. Учрашув ўтган, корридалар учун мўлжалланган энг йирик арена “Пласа Мехико” ўзига 41262 кишини сиғдира олади.\nАввалги рекорд натижа 2010 йилда бельгиялик Ким Клейстерс ва америкалик Серена Уильямс ўртасидаги учрашувда ўрнатилган бўлиб, 35681 киши ушбу учрашувнинг бевосита гувоҳига айланганди.\nАввалроқ Федерер 2020 йил февралда ЖАРдаги 55 минг кишилик “Кейптаун” стадионида испаниялик Рафаэль Надалга қарши кўргазмали учрашувда майдонга ташриф буюриш рекордини янгиламоқчилигини маълум қилганди. Шунингдек, бу ерда Федерер ва Microsoft асосчиси Билл Гейтс ҳамда Надаль ва жанубий африкалик комик Тревор Ноа жуфтликлари ўртасида учрашув бўлиб ўтиши режалаштирилган.\nАйни вақтда Федерер профессионал теннисчилар рейтингининг 3-ўрнини эгалламоқда. У ATP’нинг 103 та, жумладан “Катта дубулға” сериясига кирувчи 20 та мусобақа ғолиби ҳисобланади ва бу борада рекордчи ҳисобланади.\n23:07 / 21.11.2021\nТеннис. Зверев Медведевни мағлуб этиб, ATP финал турнирида ғолиб бўлди


2022 жылдың 25 мамыр 2022 14:19\nМOSKVA. ТАSS - Кazinform - Американинг пойабзал ва кийим-кечак ишлаб чиқарувчи Nike компанияси мамлакатдаги энг йирик ягона брендли Америка чакана савдо дўконлари тармоғига эгалик қилувчи Inventive Retail Group (IRG) билан франчайзинг шартномасини узайтирмади. Бу ҳақда чоршанба куни IRG президенти Тихон Смиковнинг компания ходимларига йўллаган мактубига таяниб, «Ведомости» газетаси маълум қилди, деб хабар беради Kazinform ТАSSга таяниб.\nГазетанинг ёзишича, компания яқин келажакда Россияга маҳсулот етказиб беришни ташкил эта олмайди. Смиковнинг мактубида айтилишича, «захиралар тугайди». IRG ушбу бренд остидаги барча дўконларини ёпишга мажбур бўлади.\nIRG PR директори Людмила Семушина газетага Nikе маҳсулотларини етказиб бериш тўхтатилганини ва товарларнинг ўзи етишмаётганини тасдиқлади.\nАмерикалик ритейлер вакилининг «Ведомости»га маълум қилишича, операцион қийинчиликлар туфайли Nike мавжуд бизнес алоқаларини, жумладан, UP & Runни (IRG таркибига кирувчи) янгиламасликка ёки янги иш муносабатларига кирмасликка қарор қилди.\nГазетанинг ёзишича, Nike бренди маҳсулотлари Россия бозоридан йўқолиб қолмайди, чунки улгуржи дистрибьюторлар ишлашда давом этади – маҳсулотлар мультибрендли дўконларда сотилади.\nМарт ойида Nikе Россия Федерациясидаги мижозларга етказиб беришни кафолатлай олмаслигини ва Nike.cоm ва Nikе иловасидаги харидлар «бу ҳудудда вақтинчалик мавжуд эмаслигини» маълум қилган эди.\nБасты сөздер: Бизнес,


«Нон-чой сотган вақтларимиз ҳам бўлган». Пул ортидан қувмай миллиардер бўлган Одил Аҳмедов - Daryo\n21:24, 25.11.2021 88121\nЎзбек футболи ва ундаги асосий шахслар ҳақида гап кетганида, миллий терма жамоанинг сўнгги йиллардаги сардори ва асосий футболчиларидан бири бўлган Одил Аҳмедов номини эсламаслик имконсиз. Дарҳақиқат, унинг мамлакат футболи ривожига қўшган ҳиссаси ҳамда индивидуал маҳорати ҳақида тўхтовсиз гапириш мумкин. Ҳақиқий ватанпарвар деб ном берилган Одил Аҳмедов бугун, 25 ноябрь куни 34 ёшни қарши олди. «Дарё» шу муносабат билан Одил Аҳмедовнинг фаолияти ва ҳаёти йўли ҳақида ҳикоя қилади.\nПрофессионал фаолиятнинг бошланиши ва ундаги қийинчиликлар\nТашқи кўриниши ва жуссасининг тузилишидан ҳам оддий ўзбек оиласидан чиққани сезилиб турадиган Одил Аҳмедовнинг катта футболга кириб келиши осон кечмаган. Унинг ўзи ҳам бу борада жуда кўп гапириб келади.\n«Оиламизда фақат отам ишлаганлар, ойликка яшаш ва у билан 5 фарзандни боқиш жуда қийин бўлган. Шаҳарга ёки Тошкентга бориб футбол ўйнашга имкониятимиз бўлмаган. Шунинг учун ёшликда меҳнат қилишимизга тўғри келган, жуда кўп қийинчиликларни бошдан ўтказганмиз. Тошкентга ўқишга кетаётганимда, раҳматли отам жуда катта мотивация берганлар. Улар менга ҳеч қачон баҳона қидирмасликни ва энг зўри бўлишим кераклигини айтганди. Ўша пайтларда катта футболга кириш остонасида эдим, мени «Навбаҳор»га қабул қилишмаганди. Кейин отамнинг гапларидан таъсирланиб, сумкамни кўтариб, яна Тошкентга кетганман. Бир йил «Локомотив»да юрганман, кейин «Пахтакор»нинг асосий таркибига жалб қилинганман», — деганди Аҳмедов профессионал фаолиятининг бошланиши ҳақида.\nУ болаликдаги қийинчиликлари ҳақида гапирар экан шундай дейди:\n«Ака-укалар чиқиб, бозорда нарсалар сотганмиз, ёнимизда стадион бўларди, у ерга чиқиб нон-чой сотган маҳалларимиз ҳам бўлган. Жуда кўп қийинчилик кўрганмиз. Тошкентда ўқиб юрган пайтимда Наманганга кетишга йўлкирага ҳам пул бўлмаган ҳолатлар бўлган. Бунақа вазиятлар оиламизда жуда кўп бўлган. Жуда қийналганман, ҳатто ўша маҳал футболни ташламоқчи ҳам бўлганман. Лекин отам раҳматли бунинг ҳаммаси ўткинчилиги ва барчаси ўз қўлимдалигини айтарди. ‘Агар сен ҳаракат қилсанг, ҳаммамизни бу вазиятдан олиб чиқиб кетасан’, дегандилар».\nҲақиқатан ҳам, анча ёш пайтида футбол ўйнаш учун уйидан чиқиб кетган Одил 19 ёшигача турли жамоаларнинг асосий таркибига кира олмай юради. Булар қаторида ўзи туғилиб ўсган Наманганнинг «Навбаҳор» ва «Локомотив Тошкент»ни кўриш мумкин. Ва фақатгина 2006 йилга келиб, Одил «Пахтакор»нинг асосий таркибига жалб қилинади. Бунинг қандай содир бўлгани ҳақида бир неча йил аввал журналист Нодирхўжа Йўлдошев шундай ёзганди:\n«2005 йили Самвел Бабаян Олимпия захиралари коллежига селекция учун ташриф буюради. Ўзи билан Тажмурод Агамуродовни ҳам олган. Иккига бўлиниб ўйнаётган жамоа ичида Агамуродов Одилни Бабаянга тавсия қилади. Бабаян ўз навбатида уни «Пахтакор»га жалб қилади. 2006 йил уни Абрамов олимпия терма жамоасига таклиф қилади.\nВалерий Непомняшчий эса Ўзбекистон Кубогида унга имконият беради ва «Қизилқум» – «Пахтакор» ўйинида асосий таркиб билан қолишини айтади. 2-бўлимда Уче Ихеруоме (2005—2010 йилларда «Пахтакор»да ўйнаган нигериялик легионер — изоҳ «Дарё») ўрнига Илдар Магдиев тушади. 84-дақиқада Илдар жароҳат олади, унинг ўрнига Аҳмедов тушади. Шундан кейин Валерий Кузмич секин-аста уни асосий таркибга қўя бошлайди. Айнан у аслида Одилга «Пахтакор»да имконият берган инсондир. Лекин фақат угина Одилни кашф этилишида ўзининг ҳиссаси йўқлигини айтган. 2014 йил ижодий сафар билан Москвага борганимда, Валерий Кузмич билан «ЦСКА» офисида кўришганмиз. Шунда мен у кишига ‘Одил учун сизга катта раҳмат’, деганимда, унинг жавобидаги камтарликка беш кетганман. ‘Мен уни бор йўғи асосий таркибга қўйдим, қолгани ўзининг меҳнати’».\nШундан сўнг Аҳмедов «Пахтакор» сафида ёрқин ўйинлар кўрсатишни бошлайди ва бир неча мавсум давомида барқарорликни сақлаб туради. У ўзи майдонга тушган ҳар бир ўйинда жонкуярлиги ва курашлардан қочмаслиги билан бошқалардан сезиларли даражада ажралиб турган. Унинг содиқлик хислатлари ҳам таҳсинга лойиқ: 2008 йилда «Бунёдкор» яхши молиявий шартлар эвазига «шерлар»нинг бир қатор етакчи футболчиларини ўз сафига қўшиб олади. Бироқ Аҳмедов жамоадан кетмайди ва бу қарорини садоқат масаласи билан боғлайди. Айнан шу омиллар туфайли ҳам ўша йилларда Тошкент дербиси мақомида ўтадиган «Пахтакор» — «Бунёдкор» қарама-қаршилиги ҳақиқий жангга айланиб кетарди.\nРоссия ва Хитойдаги фаолияти\nОдил Аҳмедов «Краснодар» сафида\n2011 йилда Одил Аҳмедовнинг ҳаётида янги саҳифа очилади, у ўша йили легионерга айланди. 2011 йили ўтказилган Осиё чемпионатида Ўзбекистон терма жамоаси ёрқин ўйин кўрсатади, Одил Аҳмедов эса жамоанинг асосий ўйинчиларидан бири бўлади. Айнан ушбу мусобақадаги ўйинлар сабаб Одилга бир қатор хориж клубларидан таклифлар бўлади. Аҳмедов араб жамоаларининг анчагина «ёғли» таклифларини рад этиб, Россиянинг «Анжи» клуби вариантини танлайди. Махачқалъа клубидаги 3 йиллик фаолияти давомида ўзининг нималарга қодирлигини исботлаган ярим ҳимоячи жамоада Самюэль Это’O ва Роберто Карлос каби дунё футболи юлдузлари билан бирга тўп суради.\nБироқ 2013 йилдан бошлаб клубда молиявий инқирозлар бошланади ва жамоани бир қатор юлдузлар тарк этади. Шу жумладан, Одил Аҳмедов ҳам 2014 йилда Россиянинг бошқа бир жамоаси «Краснодар» аъзосига айланади. Краснодарликлар сафида ҳам Одил тезда ўз ўрнини топиб олади, жамоа таркибида 101 ўйин ўтказиб, 7 та гол ва 14 та голли узатмани амалга оширгани бунга исбот бўлиши мумкин.\nФото: «Шанхай СИПГ»\nБироқ 2017 йилга келиб, «Краснодар»да мураббий алмашади ва у Одилга майдон марказида жой йўқлигини айтади. Шу тариқа у жамоасини ўзгартиришга қарор қилади. Уни Хитойнинг «Шанхай СИПГ» жамоаси 7 миллион евро эвазига ўз сафига қўшиб олади. Шанхайликлар сафида ҳам Аҳмедов Халк, Оскар сингари номдор футболчилар билан тўп суради. Бир неча йиллар давомида Хитой чемпионатида юқори даражада ўйнаб келаётган Аҳмедов у ерда «СИПГ»дан ташқари, «Тяньцзинь Тэда» ва «Цанчжоу Майти Лайонс» клубларида тўп суришга улгурди.\nФото: «Цанчжоу Майти Лайонс»\nАйни дамда «Цанчжоу Майти Лайонс» футболчиси ҳисобланган Аҳмедовнинг Ўзбекистонда эканлиги кўпчиликни қизиқтирмоқда. Унинг ўзи август ойида «Championat.asia» нашрига берган интервьюсида шундай деганди: «Хитой чемпионатида жуда катта танаффус юзага келган. Бу Хитой терма жамоасининг ЖЧ—2022 саралашида ўйинлар ўтказиши билан боғлиқ. Фурсатдан фойдаланиб уйда дам оляпман. Чемпионат декабрь ойида тикланади».\nШунингдек, футболчи ўша интервьюсида жамоаси билан яна бир йиллик шартномаси борлиги, фаолиятини чет элда якунлаши ва Ўзбекистонда ўйнаш нияти йўқлигини маълум қилган.\nТерма жамоа ва армон бўлиб қолган Жаҳон Чемпионати\n2007 йилдан 2021 йилгача, 14 йил давомида терма жамоада ҳаракат қилган Одил жамоанинг ҳақиқий жонкуяр ўйинчиларидан бўлган. У жамоа билан тўрт марта Жаҳон Чемпионати саралашида қатнашиб, ҳар сафар аламли мағлубиятларни қабул қилиб олган. Аммо Одил терма жамоадаги бирорта ўйинда шунчаки ўйнамаган, балки том маънода жанг қилган. Аҳмедов терма жамоада 108 ўйинда майдонга тушиб, 20 та голни ўз номига ёздириб қўйган.\nЎзбекистон терма жамоаси 2022 йилда Қатарда бўлиб ўтадиган Жаҳон Чемпионатини уйда томоша қилиши аниқ бўлганидан кейин ЎФАда навбатдан ташқари конгресс бўлиб ўтди. Унда Одил Аҳмедов терма жамоадаги фаолиятини якунлаганини эълон қилди.\nШу жойда жуда кўп гапирилди. Аммо битта нарсани айтмоқчиман: футболни алдаб бўлмайди.\nБугун ўзгармасак, ҳар 4 йилда шундай туриб кечирим сўраймиз. Футболчи бўладими, мураббий бўладими, шу соҳадаги одам бўладими — футболнинг манфаатини биринчи ўринга қўймаса, бизда ҳеч қачон натижа бўлмайди. Бу катта деталлардан бири. Майдалари эса жуда кўп.\nРоссияда, Хитойда ўйнадим, биз ҳар томонлама орқадамиз. Асосий муаммоларимиздан бири — болалар футболини тўғри йўлга қўймаганимиздир.\nТерма жамоадаги фаолиятимни якунладим.\nШу тариқа миллий жамоанинг кўп йиллик фидойи сардори ўзига муносиб бўлмаган тарзда жамоадан кетди. Инкор этиб бўлмас бир жиҳат бор: сўнгги 10 йилликда терма жамоанинг ўйини айнан Одилга боғлиқ эди, у ҳам майдонда, ҳам унинг ташқарисида ҳақиқий сардор бўлган.\nБолалар футболи ва «Одил Жуниор»\nОдил Аҳмедов деярли барча интервьюларида Жаҳон Чемпионатига йўл болалар футболи ва жараён тўғри ташкил қилинган футбол академияларидан бошланишини таъкидлаб келган. Ушбу сўзларни амалда кўрсатиш учун Одил Аҳмедов 2017 йилда «Одил Жуниор» мактабига асос солди. Мактабга мамлакатнинг барча вилоятларидан иқтидорли болалар қабул қилиниб келинмоқда. Академияда яқин ўтмишнинг етук футболчиларидан бўлган Зайниддин Тожиевнинг ишлаётгани ҳам Одил Аҳмедов олдига жиддий мақсадларни қўйганидан далолат беради.\nБунга исбот тариқасида «Одил Жуниор»нинг 2021 йилги Ўзбекистон U-14 чемпионатида ғолиб бўлганини келтириш мумкин. «Одил Жуниор»нинг бу йўлда «Бунёдкор», «Пахтакор», «Насаф» ва «Машъал» каби клублар академияларини ортда қолдиргани ҳам у ердаги ишлар қанчалик даражада тўғри йўлга қўйилганини кўрсатиб турибди.\nБундан ташқари, Одил Аҳмедов легионерлик даврида ишлаган пуллари орқали тадбиркорлик фаолиятини ҳам бошлаган. Унинг сўзларига кўра, ишлаб чиқариш, медицина ва бошқа соҳалар бўйича Наманган ҳамда Тошкент шаҳарларида 2—2,5 минг нафар одамни иш билан таъминлаган.\nҚосимовлардан Шомуродовларгача. Ўзбек футболидаги сулолалар ҳақида\n06:08, 22.12.2021 109870\n12:30, 08.01.2022 54515\n23:57, 18.01.2022 5973\n23:56, 18.01.2022 4490\n23:42, 18.01.2022 8215\n23:27, 18.01.2022 7495\n15:59, 17.01.2022 79344\n22:14, 17.01.2022 66629


"Универсиада-2019"ни қанча медаль ҳамда нечанчи ўринда якунладик? / Olamsport.com\n14 июл 15:15\n"Универсиада-2019"ни қанча медаль ҳамда нечанчи ўринда якунладик?\nИталиянинг Неаполь шаҳрида талабалар ўртасида Бутунжаҳон Универсиада ўйинлари якунига етиб бормоқда.\nБугун мусобақанинг сўнгги кун беллашувлари бўлиб ўтади. Регламентга кўра, ушбу кун доирасида сув полоси бўйича учинчи ўрин ва ғолиблик учун 2 та учрашув ўтказилади холос. Қолган барча беллашувларда ғолиблар номи аниқ бўлди.\nШу тариқа Ўзбекистон делегацияси бу йилги Универсиада ўйинларини 2 та олтин, 2 та кумуш ва 4 та бронза, жами 8 та медаль билан якунлади. Энг кўп медалларни Япония терма жамоаси жамғарди. Кун чиқар юрт вакиллари 33 та олтин, 21 та кумуш ва 28 та бронза медалларини тўплашга муваффақ бўлдилар.\nБу натижа билан делегациямиз мусобақани умумжамоа ҳисобида 112 мамлакат орасида 19-поғонада якунламоқда. Бу Осиё мамлакатлари орасида олтинчи, Марказий Осиё минтақаси бўйича эса энг яхши натижа бўлди. Қўшни Қозоғистон Республикаси талаба спортчилари Универсиадада 1 та олтин, 5 та кумуш ва 1 та бронза медалини жамғаришди.\n14 июл 16:17:26\nNatija yaxshimas harakat qilish kerak kuchli beshtalikka kirishga.


Дунёдаги энг ҳайратланарли стрит-арт намуналари » Скачать музыку бесплатно новинки музыки 2016-2017\nДунёдаги энг ҳайратланарли стрит-арт намуналари\nСанъат чегара билмайди. У бор экан бир жойда турмай, ривожланаверади, инсоният учун зарур ва долзарб бўлган янгидан-янги ғояларни, йўналишларни яратаверади. Ҳаётимизга кириб келганига унчалик ҳам кўп вақт бўлмаган санъатнинг янги тури – стрит-арт ўзининг ёрқинлиги, ноанъанавийлиги, кўзларни сеҳрлаб қўювчи манзаралари билан барчани ҳайратга сола бошлади. Натижада, эркин ижодкорларнинг барча кўриш имкониятига эга бўлган ноёб кўча-асарлари вужудга келди. Ушбу фотожамланма орқали дунёнинг турли бурчакларидаги энг сара стрит-арт намуналарини кўришингиз мумкин. 1. Рассом Oakoak томонидан чизилган стрит-арт, Франция Франциядаги йўлда юмористик бирлашув. 2. Пауло Ито (Paulo Ito) граффитиси, Бразилия Бразилия футболи мухлисидан графитти 3. Паулу Ито (Paulo Ito) стрит-арти, Бразилия 2014 йил Бразилияда бўлиб ўтган жаҳон чемпионатига аталган изоҳли сурат. 4. Марио Шу (Mario Shu) ва Даниэл Саеринг (Daniel Siering) томонидан кўкка кўтарилаётган дарахт, Германия Марио Шу ва Даниэл Саеринг ижодий дуэтининг мегакреатив ғояси. 5. Хопарнинг Касабланкадаги энг яхши стрит-арт намунаси, Марокко Касабланка кўчаларининг бирида Хопар томонидан чизилган стрит-арт. 6. Эдуардо Кобрадан (Eduardo Kobra) графитти намунаси, Швеция Бурос кўчасидаги оргинал сурат 7. Анаркия (Anarkia) томонидан чизилган стрит-арт услубидаги портрет, Испания Испаниянинг Линарес шаҳрида жойлашган стрит-арт. 8. Кўча рассомлари Пичи (Pichi) и Аво (Avo)нинг биргаликда яратган асари, Испания Испаниялик стрит-арт рассомлари Пичи ва Аво қадимги юнон мифологиясига оид сурат яратишган. 9. 3-D рассом Жо Хилл Маҳоратли рассомдан стрит-арт намунаси 10. Дэвид Уокердан ёрқин портрет Обервильеда бўлиб ўтган санъат фестивалида Дэвид Уокер чизган сурат 11. Оakoakнинг Франциядаги кўча санъат асари Тротуардаги юморга бой стрит-арт 12. C214 томонидан кўча стрит-арти Париждаги шаҳар стрит-арти 13. Дэвид де ла Мано (Davida de la Mano) томонидан табиатга тақлид, Сорьяно, Уругвай Бир сурат ичида инсон ва табиат тасвири. 14. Жим Визиондан денгиз саргузаштлари Нью-Йоркдаги стрит-арт. 15. Оуэн Диппи (Owen Dippie) томонидан чизилган Альберт Эйнштейн портрети Торанг (Янги Зеландия) ва унинг чеккасидаги ҳудудларда машҳур бўлган стрит-арт. 16. Патрик Коммеси (Patrick Commecy) томонидан чизилган Монпельеда жойлашган уйнинг олд қисми 17. Шон Бёрнер (Shaun Burner)нинг саёҳатчи фил асари, Лондон, Англия 18. Кўча рассоми Бэнкси (Banksy)нинг санъат асари Британиялик рассом Бэнкси ўз стрит-артлари билан Челтнем аҳолиси ва меҳмонларини жиғига тегишда давом этади. 19. Бразилиялик рассом Luis Seven Martins ёки L7m томонидан яратилган стрит-арт, Гуарда, Португалия 20. Sqon томонидан хашаклар устига чизилган креатив стрит-арт 21. Collettivo FX томонидан дераза-фотоаппарат, Палермо, Италия 22. Маҳоратли Жюльен Мело (таҳаллуси Сет) томонидан “Тунги шаҳар болалари” стрит-арти 23. Испаниялик талаба Дэи (Deih)нинг Валенсиядаги санъат асари 24. Рассом Клистер-Питернинг кузатув учун оптик қурилмаси, Стокгольм, Швеция 25. Испаниялик рассом Пехакнинг “Ўргимчак тўри” стрит-арти, Саламанка, Испания 26. Чуқур ўйга толдирувчи асар, Мельбурн, Австралия Manba: xabardor.uz


Кимлар ҳоким ёрдамчиси лавозимида ишлаши мумкин? Zakovat.uz\nАввал хабар берилганидек, Ўзбекистон Президентининг “Маҳаллада тадбиркорликни ривожлантириш, аҳоли бандлигини таъминлаш ва камбағалликни қисқартириш бўйича давлат сиёсатининг устувор йўналишлари тўғрисида”ги фармони қабул қилинди.\nИқтисодий тараққиёт ва камбағалликни қисқартириш вазирлиги ҳузуридаги Маҳаллабай ишлаш ва тадбиркорликни ривожлантириш агентлиги ҳамда унинг ҳудудий бошқармалари;\nтуман (шаҳар) ҳокимликлари таркибида юридик шахс ташкил этмаган ҳолда Маҳаллабай ишлаш ва тадбиркорликни ривожлантириш марказлари.\nФармонга кўра, “Янги Ўзбекистон ислоҳотчиси” кўкрак нишони таъсис этилди.\nЭслатиб ўтамиз, фармонга мувофиқ 2022-2023 ўқув йилидан бошлаб олий маълумотга эга бўлмаган ҳоким ёрдамчиларини давлат олий таълим муассасаларининг иқтисодий таълим йўналишларига Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимларининг тавсиясига кўра давлат гранти асосида сиртқи таълим шаклига суҳбат асосида ўқишга қабул қилинади.


Конрад Аденауэр жамғармасининг Марказий Осиёдаги ваколатхонаси раҳбари билан учрашув | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\nУчрашувда СМТИ ва Жамғарма ўртасидаги ҳамкорликнинг истиқболли йўналишлари муҳокама қилинди, минтақавий кун тартибидаги долзарб масалалар юзасидан фикр алмашинди.\nСМТИ мутахассислари Германия томонини Ўзбекистонда амалга оширилаётган ислоҳотлар, ташқи сиёсатнинг устувор йўналишлари, жумладан, яхши қўшничиликни мустаҳкамлаш, Марказий Осиёда хавфсизлик ва барқарорликни таъминлаш борасида олиб борилаётган ишлар билан таништиришди.\nГермания Федератив Республикаси минтақадаги ижобий ўзгаришлар динамикаси фонида тобора стратегик аҳамият касб этаётган Ўзбекистон билан яқин шериклик алоқаларини мустаҳкамлашга алоҳида эътибор қаратаётгани таъкидланди.\nРонни Хайне Президент Ш.Мирзиёев томонидан олиб борилаётган ички ва ташқи сиёсатдаги ислоҳотларни юқори баҳолади. Унинг сўзларига кўра, мисли кўрилмаган қисқа вақт ичида Ўзбекистоннинг минтақадаги яхши қўшничилик муносабатларини мустаҳкамлашга қаратилган сиёсати мутлақо янги сиёсий муҳитни яратди. Минтақавий ҳамкорлик иқтисодий ўсишнинг муҳим омили эканлиги таъкидланди.\nСуҳбат давомида К.Аденауэр фонди СМТИ билан яқин самарали ҳамкорликни давом эттиришга тайёрлиги таъкидланди. Жамғарма 2020 йилга мўлжалланган тадбирлар режасини тузишни режалаштирмоқда. Томонлар минтақавий хавфсизликни таъминлаш, иқтисодиёт, давлат ва ижтимоий қурилиш, ижтимоий соҳани ривожлантириш бўйича долзарб мавзулар бўйича қўшма тадбирларни ўтказишга ўзаро қизиқиш билдиришди.\nМаълумот учун: Фонд 1955 йилда ўқув ва тарбиявий ишларни олиб бориш учун ташкил этилган. Германиянинг биринчи Федерал канцлери К.Аденаура номи билан аталади. Марказий Осиёда ушбу Жамғарма 1994 йилдан бери фаолият олиб боради. 2017 йилда СМТИ ва Фонд ўртасида ўзаро англашув меморандуми имзоланди.


Обрў-эътибор осмондан тушмайди\nНигоҳ 05 April 2019 16:21 225\nХалқ депутатлари Фарғона вилоят Кенгашидаги O‘zLiDeP депутатлик гуруҳи аъзоси, тадбиркор Мўминжон Йўлдошев фаолиятига бир назар\nФарғона тумани ҳудудининг катталиги жиҳатидан вилоятдаги энг йирик ҳудудлардан биридир. Қолаверса, унинг кўпгина қисми қўшни Қирғизистон Республикаси билан чегарадош. Бу эса тадбиркорлик ва фермерлик ҳаракатини ривожлантириш, аҳоли томорқаларидан самарали фойдаланиш, туманнинг экспорт салоҳиятини юксалтириш, иқтисодиётга хорижий ва маҳаллий инвестицияларни жалб қилиш ҳамда шу орқали янги иш ўринларини яратиш, бир сўз билан айтганда, аҳоли учун фаровон турмуш тарзини яратиш борасида қулай имкониятдир.\nХалқ депутатлари Фарғона вилоят Кенгашидаги O‘zLiDeP депутатлик гуруҳи аъзоси, тадбиркор Мўминжон Йўлдошев 2018 йилнинг иккинчи ярмида партиянинг Фарғона туман Кенгашига раис этиб тайинлангач, Кенгаш фаолиятида кўнгилни чоғ қиладиган ижобий ўзгаришлар юз бера бошлади. Энг муҳими, янги раҳбар партия фаоллари ва депутатларнинг ташаббус ва саъй-ҳаракатларини қўллаб-қувватлаб, туман аҳлини эътиборига тушди. Хусусан, раис ишни туман Кенгаши биносини капитал реконструкция қилиб, жиҳозлашдан бошлади. Шу билан бирга, туманда партия аъзолари сони аввалги 923 нафардан 1 679 нафарга ўсди. Эътиборлиси, O‘zLiDeP ташкил топганининг 15 йиллиги тантаналари ҳам ҳудудда намунали тарзда ташкил этилди.\nШуни алоҳида таъкидлаш лозимки, Президентимиз Шавкат Мирзиёев томонидан 2017 йил 7 февралда имзоланган “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги фармон, айниқса, унинг учинчи – Иқтисодиётни янада ривожлантириш ва либераллаштириш йўналишида кўзда тутилган вазифалар рўёби борасида қилинаётган ишларга алоҳида тўхталиш лозим. Биргина мисол, 2018 йил якунлари бўйича Мўминжон Йўлдошев Фарғона вилоят ҳокимлиги томонидан “Йилнинг энг яхши маҳаллий инвестори” деб топилди. Қолаверса, унинг амалий ёрдами туфайли 7 нафар тадбиркорга ўз фаолиятини ривожлантириши учун туман ҳудудида бўш турган бинолар “ноль” қийматда олиб берилди. Ҳадемай улар томонидан юзлаб янги иш ўринлари яратилади.\nҲаётда кексаларнинг, пиру бадавлат инсонларнинг дуосини олиб яшашдан ортиқ бахт бўлмаса керак. Бинобарин, Мўминжон ака туманда истиқомат қилаётган Иккинчи жаҳон уруши қатнашчилари, нуронийлар ва меҳнат фахрийлари ҳолидан хабар олиш, уларнинг ҳаётий тажрибаларидан унумли фойдаланиш ҳамда бамаслаҳат иш юритишга алоҳида эътибор қаратмоқда. Туманнинг Чимён қишлоғида яшовчи, яқинда ўзининг 119 баҳорини қарши олган Бойдада бобо Хўжаев ана шулардан биридир. М. Йўлдошев бошчилигидаги партия фаоллари йўқлаб боришганда боши осмонга етди мўйсафиднинг. Шу боис уларни ҳам ўзи каби узоқ умр кўришларини тилаб, дуо қилди.\nБундан ташқари, Кенгаш раиси ҳар бир депутатга халқ билан янада яқинроқ мулоқот қилиш, мамлакатимиз ҳаётида юз бераётган ўзгариш ҳамда янгиланишларни амалга оширишда шахсий намуна кўрсатиши лозимлигини қайта-қайта уқтириб бормоқда. Шу маънода айтганда, у нафақат ўзи сайланган 56-Аввал сайлов округи аҳлининг, балки бирор масалада мурожаат қилган ёки ёрдам сўраган жисмоний ва юридик шахсларнинг мурожаатларини ҳал этишда бошқаларга ўрнак бўлаётир. Айниқса, тадбиркорнинг молиявий кўмаги туфайли “Обод қишлоқ” дастури доирасида Миндонобод қишлоғидаги Мустақиллик шукронаси кўчасида электр таъминоти яхшиланди. Шунингдек, 2 километр масофага тоза ичимлик суви қувури тортилди. Қишлоқда яшовчи, кам таъминланган оила ҳисобланган ва ногиронлиги бўлган М. Ҳошимованинг уйи учун 160 дона шифер олиб берилди. Гулпиён маҳалласи қабристони ободонлаштирилган бўлса, маҳалла фуқаролар йиғини биноси ва гузари ҳудуди асфальтлаштирилди. Энг эътиборлиси, давлатимиз раҳбарининг O‘zLiDePнинг сайловолди VIII-съездидаги маърузасида “Ёшларнинг китоб ўқишга бўлган қизиқишини оширишга, уларни китоб билан дўст бўлишга, аҳолининг китобхонлик савиясини янада оширишга алоҳида эътибор қаратиш лозим” дея таъкидлаган фикрлари ижросини таъминлаш мақсадида Лоғон, Машъал, Шоҳимардон ва Ёрдон маҳалла фуқаролар йиғинлари бинолари таъмирланиб, кутубхоналар ташкил қилинди. Ҳозир ушбу маънавият ўчоқлари турли адабиётлар билан бойитилмоқда. Шу билан бирга, Ёрдон маҳалласи аҳлига қўшни Қирғизистон Республикаси яйловларидан фойдаланишга рухсат олиб берилди.\nДарвоқе, айни пайтда Шоҳимардонда 1998 йилда юз берган табиий офат (сув тошқини) оқибатида қурбон бўлган 28 нафар фуқаронинг хотирасига ёдгорлик монументи ўрнатилиб, Хотира хиёбони ҳам барпо этиляпти. Мазкур хиёбон қурилиши мустақиллигимизнинг 28 йиллиги арафасида ниҳоясига етади.\nАлбатта, бундай мисолларни яна кўплаб келтириш мумкин. Умуман олганда, туманда юқоридаги сингари хайрли ишларни амалга оширишда туман Кенгашидаги O‘zLiDeP депутатлик гуруҳи аъзолари Илҳомжон Абдураҳмонов, Рустамжон Холиқов, Мамасоли Зокиров ва Рустамжон Каримовлар жонбозлик кўрсатишмоқда.\nБир сўз билан айтганда, қаҳрамонимиз етакчилигидаги O‘zLiDeP фидойилари бугун Президентимизнинг халқимизга садоқат билан хизмат қилиш хусусидаги фикрларини ўзининг кундалик шиорига айлантирган ҳолда меҳнат қилишмоқда. Зеро, инсон учун эл корига ярашдан ҳам ортиқроқ бахт бўлмаса керак.


27.10.2020 – КУН УЗ\nГлавная / 2020 / October / 27\nАрхивы за день : 27.10.2020\n4 weeks ago\tИқтисодиёт Comments Off on Шакар заводларида ходимларни оммавий равишда ишдан бўшатиш бошланди\n«Хоразм шакар» масъулияти чекланган жамияти шу кунларда оммавий равишда ходимларини ишдан бўшатишни бошлади. Kun.uz манбаси берган маълумотга кўра, завод хомашё йўқлиги сабабли, июль ойидан бери тўхтаб ётибди. Қайд этилишича, шундай бўлса-да, ҳозирги вақтгача ходимларга маош тўланиб келган. Уларнинг ишдан бўшатилишига эса айнан маблағ тугаб қолгани сабаб бўлмоқда. Йил охирига қадар «Хоразм …\n4 weeks ago\tЖамият Comments Off on GTL заводидаги жанжал: режаларни ўзгартирган карантин ва тўлган сабр косаси\n21 октябрь куни Қашқадарё вилоятининг Ғузор туманида жойлашган Uzbekistan GTL заводи ишчилари оммавий тартибсизлик келтириб чиқарган эди. Натижада қатор масъул ташкилотлар расмийлари воқеа жойида бўлиб, муаммони келтириб чиқарган омиллар бартараф этилишини маълум қилишганди. Куни кеча Энергетика вазирлиги ушбу заводга ОАВ вакиллари ва блогерлар учун пресс-тур ташкил этди. Унда корхона раҳбарлари ҳолат юзасидан …


19:23 / 02.12.2016 3533 pdf Ўқиш режими + -\nБаъзи суфийларнинг ўзаро суҳбатларига қулоқ солсак, туш ҳақида кўп гапларни эшитамиз. Ҳатто, тушни кўпгина нарсаларга далил қилиб ҳам келтири-лади. Туш ҳақида ўта муболағали сўзларни гапирадилар. Охир-оқибат тушга қараб иш қиладиган ҳам бўладилар. Баъзи вақтларда туш шариатга хилоф нарсага далолат қиладиган бўлса ҳам, шариатни қўйиб, тушга амал қилинган ҳолатлар бор. Бир хил шайхлар муридларнинг тушларини уларнинг охиратига зарар етказадиган даражада нотўғри таъвил қиладилар. Яна бирлари тушга суяниб-бидъат ишларни жорий қилишгача бориб етганлар. Аксар вақтларда туш шариатга хилоф равишда бир ишни бошқасидан афзал кўришга сабаб бўлган. Бу нарсаларнинг ҳаммаси тушга шариат нуқтаи назаридан эмас, муболағали равишда қараш орқали келиб чиққан. Аслида эса туш ҳақида келган оят ва ҳадислардан ҳукм чиқариш ва уларни шаръий асосларда таъвил қилиш керак бўлади. Туш инсон ҳаётининг ажралмас қисми эканлиги ҳаммага маълум. Туш инсонни кўпинча ҳайратга, ташвишга ёки сурурга ҳам солади. Туш яна кўплаб саволларга ва ечилмаган жумбоқларга ҳам сабаб бўлган нарсадир.\nБарча замон, макон ва халқларда тушга нисбатан ўзига хос қараш, муносабат, ишонч ва хурофотлар ҳам бордир. Туш ҳақидаги тушунчалар, мафкуралар, тахминлардан ташқари у ҳақида ўтказилган илмий ишлар ва ёзилган китоблар ҳам бордир.\nҲозирги кунимизда мусулмонлар орасида туш ҳақида турлича тушунчалар бор. Уларнинг кўплари турли манбалардан олинган. Аммо Исломий манбалардан олинган маълумотлар деярли йўқ, десак муболаға қилмаган бўламиз.\nОчиғини айтадиган бўлсак, кўпчилигимиз туш ҳақида Қуръони карим оятлари ва Пайғамбар соллаллоҳу алайҳи васалламнинг ҳадислари борлиги ҳақида тузук-роқ маълумотга эга ҳам эмасмиз.\nБунинг устига бизда ҳали туш ҳақида Исломий асосда бирор мақола ёки китобча ёзилган эмас.\nҚуръони каримда туш, асосан, «Юсуф» сурасида зикр қилинган. Бу сура туш билан бошланади, унинг ўртасида ҳам, охирида ҳам туш ва унга оид нарсалар зикр қилина-ди.\nСураи каримада Юсуф алайҳиссалом кўрган тушини отаси Яъқуб алайҳиссаломга сўзлаб бераётганини тасвирлаш билан қиссага кирилади ва ҳоказо…\nҲаётга назар соладиган бўлсак, баъзилар тушни тамоман тан олмайди. Баъзилар эса ҳамма нарсани тушга боғлаб қўяди. Исломда эса ҳақиқий ва керакли мавқиф тутилади.\nАбу Ҳурайра розияллоҳу анҳудан ривоят қилинади: «Набий алайҳиссалом: «Туш уч хилдир: Солиҳ туш – Аллоҳдан севинч башоратидир. Маҳзун туш – шайтондандир. Киши ўзига ўзи гапирган нарсани тушида кўриши.\nАгар бирингиз ўзига ёқмаган нарсани туш кўрса, туриб намоз ўқисин. Уни одамларга айтмасин», дедилар».\nБу ҳадиси шарифда туш ҳақида бир неча умумий қоида бўлган ҳақиқатлар зикр қилинмоқда.\nа) «Солиҳ туш – Аллоҳдан севинч башоратидир».\nАгар мусулмон одам таҳорат қилиб, ухлашнинг исломий одобларига амал қилиб, ҳеч нарсани ўйламай ётган бўлса-ю яхши туш кўрса, Аллоҳ таолодан юборилган яхшиликка ишора бўлади.\nб) «Маҳзун туш – шайтондандир».\nУхлаган одам ўзини маҳзун қиладиган туш кўрса, унга шайтон таъсир қилган бўлади.\nПайғамбар соллаллоҳу алайҳи васалламнинг имом Бухорий раҳматуллоҳи алайҳ ривоят қилган бир ҳадиси шарифларида:\n«Ҳулм - ёмон туш шайтондандир. Сиздан ким ҳулм кўрса, ундан паноҳ тиласин ва чап тарафига туфласин. Ўшанда унга зарар қилмайди», дейилган.\nв) «Киши ўзига ўзи гапирган нарсани тушида кўриши».\nАгар одам бирор иш бошига тушган бўлиб ўшани кўп ўйлаб юрган бўлса ўша ўйлаш таъсирида туш кўради. Бундай тушнинг эътибори йўқ бўлади.\n«Агар бирингиз ўзига ёқмаган нарсани туш кўрса, туриб намоз ўқисин. Уни одамларга айтмасин», дедилар».\nАввал айтилгандек, аввал чап тарафига туфлайди, паноҳ тилайди ва кейин туриб, таҳорат қилиб, намоз ўқийди. Яна муҳим шартлардан бири ўша ёқимсиз тушни бировга айтмасликдир.\nДемак, мусулмон уламолар тушни уч турга бўладилар:\n1. Аллоҳдан бўлган илҳомий тушлар.\nУларга «Юсуф» сурасидаги тушлар мисол бўлади. Шунингдек, Пайғамбаримиз соллаллоҳу алайҳи васалламнинг кўрган тушлари ҳам шу хилдаги тушлардан. Маълумки, у киши Пайғамбарликларининг дастлабки олти ойида кўрган тушлари худди тонг ёғдусидек, аниқлик билан воқеъликда ҳам такрорланиб турган.\nБу ҳақда саҳиҳ ривоятлар кўп.\nПайғамбаримиз соллаллоҳу алайҳи васалламнинг: «Тўғри туш Пайғамбарликнинг қирқ олти жузидан биридир», деган ҳадисларини ҳам уламолар ўша олти ойга ишорат, дейдилар. Яъни, Муҳаммад соллаллоҳу алайҳи васалламнинг Пайғамбарликлари йигирма уч йил бўлган. Йигирма уч йил қирқ олтита олти ойликдан иборат. Демак, ўша туш ўнгидан келиб юрган дастлабки олти ой муддат йигирма уч йиллик Пайғамбарлик муддатининг қирқ олтидан биридир.\nРасулуллоҳ соллаллоҳу алайҳи васаллам бир ҳадиси шарифларида:\n«Агар бирортангиз ўзи яхши кўрган нарсасини тушида кўрса, бошқаларга айтсин. Ёмон кўрадиган нарсасини тушида кўрса, чап томонига уч марта туфласин-да, бошқа томонга ёнбошлаб олсин. Аллоҳдан унинг шарридан сақлашини сўрасин. Бировга бу тушини айтмасин. Шунда туш унга зарар қилмайди», деганлар.\nИмом Аҳмад ибн Ҳанбал раҳматуллоҳи алайҳ Муовия ибн Ҳайдатул Қушайрийдан ривоят қилган ҳадисда эса Пайғамбаримиз алайҳиссалом: «Туш таъбир қилинмагунча киши учун фолга ўхшаб тураверади, таъбир қилинса, воқеъликда зоҳир бўлади», деганлар.\nТушга нисбатан шаръий назарнинг қисқачаси шу. Ҳеч ким тушни шаръий далил сифатида зикр қилмаган. Ҳеч ким тушни бирор шахснинг ёки ишнинг афзаллиги учун ҳам далил қилмаган. Тушда кўрган нарсага қараб эмас, туш ҳақида шариатда келган далилларга қараб иш юритиш лозим. Шайхлар тушларни шаръий қоидалар асосида таъвил қилишни билишлари ва тушга оид шаръий ҳукмларни яхши билишлари керак.\nУнга нисбатан қандай муносабатда бўлиш керак?\nБу ва бунга ўхшаш саволларга тўғри жавоб олиш ҳам тасаввуф оламида катта аҳамият касб этади.\nАҳли тасаввуф мусулмонлардан бирига малоикаларнинг кўриниши ёки уларнинг овозини эшитилишини, баъзи кўпчиликка эшитилмайдиган нарсаларнинг эшитилишини, билинадиган нарсаларнинг билинишини кашф деб атайдилар.\nБунга Қуръони каримда ҳам, Суннати мутоҳҳарада ҳам мисоллар бор.\nАллоҳ таоло «Оли Имрон» сурасида: «Фаришталарнинг: «Эй, Марям, албатта, Аллоҳ сени танлаб олди, поклади ва оламдаги аёллардан устунлигингни ихтиёр қилди. Эй, Марям, Роббингнинг ибодатида бардавом бўл, Унга сажда қил ва рукуъ қилувчилар билан рукуъ қил», деганларини эсла», деган (42- 43-оят).\nБиби Марямнинг набий ҳам, расул ҳам эмасликлари ҳаммага маълум. Аммо Қуръони каримда фаришталар у киши билан гаплашгани собит бўлиб турибди. Набий ёки расул бўлмаган одам билан фаришталарнинг гапла-шиши кашф бўлади. Имом Бухорий ривоят қиладилар: «Усайд ибн Ҳузайр розияллоҳу анҳу кечаси «Бақара» сурасини ўқиётган эди. Яқинида оти боғлиқ турар эди. Бирдан от типирчилаб қолди. Қироатдан тўхтаган эди, от ҳам яна тўхтади. Яна ўқиган эди, от ҳам типирчилади. Ўғли Яҳъё яқинида ухлаб ётарди. От босиб олмасин, деб бориб уни қўлига олди ва бошини осмонга кўтарди. Тонг отгандан сўнг ҳодисани Пайғамбар алайҳссаломга сўзлаб берди.\nУ киши: «Ўқи, эй, Ибн Ҳузайр», дедилар.\nУ бўлса, «Эй, Аллоҳнинг Расули, Яҳъёни босиб олмасин, деб қўрқдим, уни яқинида эди. Бошимни кўтариб, унинг олдига бордим. Осмонга қарасам, булутга ўхшаш нарса, ичида чироққа ўхшаган нарсалар ҳам бор. Уларни кўрмай деб чиқиб кетдим», деди.\nУ зоти бобаракот: «Улар сенинг овозингга келган фаришталар, агар тонг отгунча ўқийверганингда, одамлар уларга назар солса бўларди. Улар бекинмасдилар», дедилар.\nДемак, саҳобалар даврида баъзи кишилар Қуръони карим қироати билан ҳам фаришталарни кўриш имкони-га эга бўлган. Бу ҳам кашфнинг воқеъликда бўлишига яна бир далил.\nҲужжатул Ислом имом Ғаззолийнинг ҳаёт йўлларида ва у кишига ўхшаш бошқа аҳли фазл кишиларнинг тажрибаларида кашф ҳодисаси кўп бўлганига далиллар мавжуд.\nАфсусланарлиси шулки, баъзи суфийлар кашфни шаръий маъносидан бошқа тарафга буриб юборганлар. Уларнинг кашфга нисбатан тутган ишлари бир неча кат-та хатолар содир бўлишга сабаб бўлган.\n1. Баъзи жоҳил суфийлар кашфни Қуръони карим ва Суннати мутоҳҳарага зиёда равишда шаръий масдар деб эътибор қиладилар. Бундан ҳам даҳшатлиси, кашфга соҳиб бўлган суфийнинг ҳар бир гапини худди ваҳийдек қабул қилиш зарурлигини даъво қилишдир.\n2. Бошқа бир тоифа суфийлар бўлса кашф берилган киши шариат ҳукмларига амал қилмай қўйса бўлаверади, деган ботил фикрга борадилар. Улар «Ва Роббингга то сенга яқин келгунча ибодат қил» оятини ботил йўл билан таъвил қиладилар ва кашф берилган киши намоз ўқимай, рўза тутмай ва бошқа ибодатларни адо қилмай қўйса бўлаверади, дейдилар.\nИслом уммати ижмоъи бўйича бу фикрдаги кишилар кофир бўладилар. Чунки бу ояти каримада Расулуллоҳ соллаллоҳу алайҳи васалламга хитоб қилинган ва ундаги яқиндан мурод ўлимдир.\n3. Яна бир гуруҳ суфийлар кашф берилган шахс нима деса шуни қилиш керак деган фикрга борадилар ва шариат амалларини қўйиб шайхларининг айтганини қилишга ўтадилар. Бунда улар шайхнинг айтгани шариатга тўғри келадими, йўқми эътибор қилмайдилар. Худди шайхлари маъсум, ҳамма гапи шариат ҳукми ўрнида ўтадигандек тасарруф қиладилар. Ҳолбуки, кашф синов учун берилган бўлиши ҳам мумкин.\nБарча мусулмонлар, айниқса суфийлар кашф масаласида жуда ҳам эҳтиёт бўлмоқлари лозим.\nКашф бўлиши мумкин нарса. У Аллоҳ томонидан бандага берилган фазл ёки синов ва имтиҳон бўлади. Кашф ила ақийда собит бўлмайди. Кашф билан янги шаръий ҳукм ҳам собит бўлмайди. Кашф билан ибодат ҳам собит бўлмайди. Кашф Қуръони карим ва суннат таълимотларига тўғри келса, уни тасдиқласа бўлади.\nМусулмон кишининг қалбига ғайбий масдардан тушган, илм берувчи, йўлловчи, эслатувчи нарса илҳом дейилади. У ҳақиқий нарса бўлади. Аллоҳнинг фазли ила баъзи мўмин-мусулмонларга илҳом берилиши бор гап.\nПайғамбаримиз алайҳиссаломдан ҳазрати Умар розияллоҳу анҳунинг ҳақларида келган қуйидаги ҳадиси шарифни айнан илҳом маъносида тушунишмиз лозим.\nАбу Ҳурайра розияллоҳу анҳудан ривоят қилинади: «Пайғамбар соллаллоҳу алайҳи васаллам: «Батаҳқиқ, сиздан олдин, Бани Исроилдан анбиёлардан бўлмасалар ҳам гапи тўғри келадиган кишилар бор эди. Агар менинг умматимда бирорта ўшандоқ одам бўлса, Умар бўларди», дедилар». Бухорий, Муслим ва Термизий ривоят қилган.\nБу ҳадиси шарифдаги «Гапи тўғри келадиган кишилар» ўзига берилган илҳом туфайли бир нарсани бўлишидан олдин гапирадиган кишилар.\nБундай кишиларга Аллоҳ таоло пок фитрат, юксак фаҳм-фаросат, кучли ақл-заковат берган бўлади. Бўлиши лозим бўлган нарсаларни улар аввалдан бутун вужудлари ила ҳис қилиб турадилар. Улар, эй, парвардигори олам, қани энди шу пайтда бундай бўлсайди, деб орзу қиладилар ва ўша орзулари рўёбга чиқади.\nУмар ибн Хаттоб розияллоҳу анҳу ана шундай кишилардан бўлганлар.\nКишининг қалбига ғайбий масдардан тушган ҳар бир нарса ҳам илҳом бўлавермайди. Балки инсон қалбига тушадиган нарсалар тўртга бўлинади.\n1. Шайтоннинг васвасаси.\nАллоҳ таоло «Анъом» сурасида: «Шунингдек, ҳар бир Пайғамбарга инсу жин шайтонларини душман қилиб қўйдик. Уларнинг баъзилари баъзиларини ғурурга кетказишлари учун латиф каломларни танларлар», деган.\nАллоҳ таоло «Марям» сурасида: «Биз шайтонларни кофирларга уларни доимий қўзғаб туришга юборганимизни кўрмадингми?» деган.\n2. Нафснинг ғулғуласи.\nАллоҳ таоло Қуръони каримда: «Албатта, нафс ёмонликка кўп амр қилувчидир», деган.\n3. Фаришта хотирага соладиган нарса.\nРасулуллоҳ соллаллоҳу алайҳи васаллам: «Қалбда икки тутиш бор. Фариштадан бўладиган тутиш. У яхшиликни ваъда қилиш ва ҳақни тасдиқ қилиш ила бўлади. Ким ўзида ўшани топса, унинг Аллоҳдан деб билсин ва ҳамд айтсин. Душмандан бўладиган тутиш. У ёмонликни ваъда қилиш ва ҳақни ёлғонга чиқариш ҳамда яхшиликни қайтариш ила бўлади. Бас, ким ўзида ўшани сезса, Аллоҳдан шайтони ражиймнинг шарридан паноҳ сўрасин», деганлар.\n4. Роббоний илҳом.\nАллоҳ таоло «Анкабут» сурасида: «Бизнинг (йўлимизда) жиҳод қилганларни Ўз йўлларимизга ҳидоят этурмиз», деган.\nАллоҳ таоло «Муҳаммад» сурасида: «У зот ҳидоят топганларнинг ҳидоятини зиёда қилгай ва уларнинг тақволарини бергай», деган.\nДемак, мазкур тўрт нарсанинг фарқига ҳам бориш керак бўлади. Кўнгилга келган нарсани илҳом деб баҳолаб бўлмайди. Илҳом бўлганда ҳам унинг ўзини ёки илҳомга сазовор бўлган бошқа кимсани шариат қоидасидан ташқаридаги шахс сифатида баҳолашга ҳеч кимнинг ҳаққи йўқ.\nАммо баъзи суфийлар бу масалада ҳаддларидан ошиб ўзлари залолатга кетганлар ва бошқаларнинг ҳам залолатга кетишига сабаб бўлганлар.\nУлардан баъзилари кашф, илҳом ва туш билан кифояланиб Қуръони карим ва ҳадиси шарифларни ўрганмаса ҳам бўлаверади, ақоид ҳамда фиқҳ ва бошқа илмларни ўрганишнинг ҳожати йўқ деган ботил фикрларни айтганлар.\nБошқа бирлари эса кашф, илҳом туфайли шайхларнинг қалби исмат даражасига етади. Ўшандай қалбларга тушган нарса ваҳий ўрнига ўтади дейишгача бориб етганлар. Уларнинг фикрича, авлиёларнинг қалблари анбиёларнинг қалблари каби эмиш. Аслида бу куфр ва залолдан бошқа эмас, дейдилар муҳаққиқ уламоларимиз.\nСуфийларнинг яна бир тоифаси шайхларига ҳаддан ташқари баҳо бериб уларнинг гапларини шариатнинг ҳукмидан устун қўйишгача бориб етганлар.\nБу ва бунга ўхшаган илмсизлик асосидаги гап-сўз ва тасарруфлар ҳақиқий тасаввуф йўлига, Аллоҳ таолонинг розилигини тилаган соликлар йўлига мутлақо зиддир. Бу ёрқин йўлдаги жавҳарий нарса–иймон, ислом, тақво, эҳсон ва шукр масалаларининг ҳақиқатига етиб завқ қилишдир. Бошқача қилиб айтганда Аллоҳ таолога холисона ибодат қилишдир. Ана ўша мақом сиддиқларнинг талаби ва соликларнинг мақсадидир.\nАгар соликка учун яхши туш, кашф, илҳом ёки каромат инъом этилса, унинг маълум даражага етганининг аломати ва хурсанд бўлиш башоратидир. Тасаввуф йўли-да юришнинг асосий мақсади кашф, илҳом ёки каромат соҳиби бўлиш эмас. Балки, асосий мақсад Аллоҳ таолога қурбат ҳосил қилиш. Мазкур нарсалар эса ўша йўлда тўғри кетаётганликнинг аломати, холос.\n19:18 / 02.12.2016 2368\n19:24 / 02.12.2016 3018\n495 13:02 / 26.10.2020\nиккинчи мақолаАллоҳ таоло Қуръони Каримда шундай марҳамат қилади1. .Сизга ер юзида ва ўз жонингизда нимаики мусибат етган бўлса, уни яратишимиздан олдин китобда давоми...\n2012 16:00 / 16.03.2020\n1519 13:00 / 04.03.2019\n2060 00:12 / 03.12.2016\n85 17:00 / 21 январь\n64446 11:56 / 10.10.2018


Японияга кучли тўфон яқинлашяпти | Qalampir.uz\nЯпонияга кучли тўфон яқинлашяпти\nОлам\t12 Октябрь 2019 11:37 3210\nЯпониянинг Токиога яқин Тиба префектурасида фавқулодда кучли “Хагибис” тайфуни яқинлашгани сабабли юзага келган кучли шамол натижасида бир киши ҳалок бўлди, беш нафари жароҳатланди. Бу ҳақда NHK хабар берди.\nИтихара шаҳрида ағдарилган кичик юк машинасида хушсиз ҳолдаги эркак топилган. Шифохонада шифокорлар унинг ўлимини қайд этган. Бундан ташқари, Итихарада яна беш киши, жумладан уч нафар бола кучли шамол натижасида уйлари бузилиши оқибатида жароҳатланган.\nШаҳарда қуюн кузатилган. Тасвирга олинган видеоларда машиналарнинг ағдарилгани, уйлар томининг қўпорилганини кўриш мумкин.\nТиба префектурасида 770 минг киши электр энергиясисиз қолган. Авиакопаниялар қарийб 2 минг парвозни бекор қилган, префектура марказида метрова поезд ҳаракати деярли тўлиқ тўхтатилган. 8 минг киши эвакуация қилинган, 1,79 млн кишига вақтинчалик бошқа жойга бориш таклиф этилган.\nТокиода эса яқинлашаётган тайфун сабаб ресторан, дўкон ва 24 соат ишловчи дорихоналар ҳам вақтинча ёпила бошлаган.\n“Хагибис” тайфуни Японияга жануби-шарқдан яқинлашиб келяпти. Ҳозирда тайфун марказидаги босиб 935 гектопаскалга, шамол тезлиги секундига 45 метрга тенг. Метеорологлар унинг вайронкорлигини 1269 киши ҳалок бўлган “Ида” тайфунига тенглаштирган.\n05 Август 11:03 57424\n05 Август 12:52 37426\n06 Август 18:13 36595\n05 Август 22:57 35246\n06 Август 22:23 32052


Қашқадарёда профилактика инспектори олиб кетган фуқаро вафот этди. Унинг яқинлари ИИБ ходимларини куч ишлатишда айбламоқда – Газета.uz\nLotinchada 2 август 2021, 12:33 Жамият\nИжтимоий тармоқларда Қашқадарё вилояти Нишон туманида ИИБ ходимлари томонидан олиб кетилган фуқаро вафот этгани ҳақида видеохабар чиқарилган. Марҳумнинг укаси акасини олиб кетишга келган профилактика инспектори ўша куни маст ҳолда бўлганлигини таъкидлаган. Бундан ташқари, у акасининг танасидаги кўкарган жойлар зарба натижасида бўлганини ва ИИБ ходимлари уни олиб кетиб урганини даъво қилмоқда.\nҚашқадарё вилояти ИИБ ушбу ҳолат бўйича баёнот бериб, воқеа тафсилотлари билан бўлишди.\nМаълумотга кўра, Нишон тумани «Каптарли» МФЙда яшовчи Ж.С. 25 июль куни соат тахминан 19.30 ларда туман ИИБ ҲПБ ТП профилактика катта инспектори капитан И.Холматовнинг хизмат уйига келиб, турмуш ўртоғи Нурсоат Мухаммадиев Тошкент шаҳрида «Абу саҳий» бозорида ишлашини, у ердан 25 июль куни соат тахминан 18.00 ларда уйига маст ҳолатда етиб келганлигини, бироздан сўнг, ўзига келиб, қўлига пичоқ билан жанжал қилишни бошлаганлигини, агарда унга чора кўрмаса, бошқа салбий оқибатлар келиб чиқиши мумкинлигини маълум қилади.\nКапитан И.Холматов, фуқаро Ж.С.нинг яшаш хонадонига борган вақтида Мухаммадиев спиртли ичимликдан маст ҳолда турмуш ўртоғини ҳақорат қилиб, қонуний талабига бўйсунмаганлиги сабабли, Нишон тумани Каптарли МФЙга қўшни бўлган «Ширинобод» МФЙ профилактика инспектори катта лейтенант Х.Пўлатовни чақирган. Катта лейтенант Х.Пўлатов билан биргаликда «Ширинобод» МФЙда яшовчи жамоатчилик вакили фуқаро Г. А. ҳам келган.\nКелгусида оилада жиноятлар содир бўлишини олдини олиш мақсадида капитан И.Холматов Ж.С.га турмуш ўртоғини Наркология диспансерига мажбурий тартибда ётқизиш бўйича ариза ёзиб бериши лозимлигини тушунтирган. Бироқ, у туман ИИБ бошлиғи номига ариза ёзиб беришдан бош тортган. Бўлиб ўтган ҳолатни тегишли тартибда ҳужжатлаштириш мақсадида Мухаммадиев МФЙ биносига олиб борилиб, МФЙ раисининг 25 июль кунидаги 2-сонли билдириш хатига асосан, шу куннинг ўзида соат 23:20да вилоят Наркология диспансерида кўрикдан ўтказилган.\nВилоят ИИБнинг таъкидлашича, кўрикдан ўтказиш давомида, М.М.га «мастликни ўрта оғир даражаси» ташхиси қўйилиб, танасида жароҳатлар бор ёки йўқлигига аниқлик киритиш бўйича тиббий кўрикдан ўтказилиб, ушбу тиббий кўрик натижаларига кўра, касаллик тарихи очилган. Мажбурий тартибда даволаниш тўғрисидаги йўлланма асосида Н.Мухаммадиев Қарши тумани «Мирмирон» МФЙ ҳудудида жойлашган вилоят Наркология диспансерига топширилган.\nҚарши туман ИИБга 26 июль куни тушган хабарга кўра, шу куни соат 20:45ларда, фуқаро М.М. вилоят Наркология диспансерида вафот этган. Суд-тиббиёт экспертизасининг 26 июлдаги маълумотномасида марҳум Н.Мухаммадиев"сурункали алкоголизм" натижасида вафот этганлиги кўрсатилган.\nВилоят ИИБ томонидан марҳум Н.М.нинг оиласи «Каптарли» МФЙда нотинч оила сифатида рўйхатга қўйилганлиги аниқланган.\nҲозирда ушбу ҳолат юзасидан профилактика инспекторлари Х.И. ва П.Х.га нисбатан Қашқадарё вилояти ИИБ масъул ходимлари томонидан хизмат текшируви ўтказилмоқда.\nБош прокуратура матбуот котибининг маълум қилишича, ҳозирда ушбу ҳолат юзасидан Қарши тумани прокуратураси томонидан терговга қадар текширув ҳаракатлари олиб борилмоқда. Марҳумнинг ўлим сабабларини аниқлаш мақсадида суд-тиббий экспертизаси тайинланган.\nЭслатиб ўтамиз, олдинроқ Сурхондарё вилояти, Денов туманида яшаган фуқарони ички ишлар ходимлари мажбурлаб идорага олиб кетиб, ваҳшийларча қийнаб ўлдиргани ҳақида хабарлар тарқалган эди. Бундан ташқари, Қорақалпоғистон Республикаси Тахиатош тумани ИИБга олиб кетилган фуқаро ҳам вафот этгани маълум бўлган эди.\nСурхондарёда профилактика инспектори ёрдамчилари фуқарони уриб, унинг ўлимига сабаб бўлди 29 июл 2021, 20:37


Nokia 9’нинг барча тафсилотлари битта видеода: Galaxy Note 8 каби, фақат қизиқроқ - Terabayt.Uz\nNokia 9’нинг барча тафсилотлари битта видеода: Galaxy Note 8 каби, фақат қизиқроқ\nБир қатор манбаларнинг таъкидлашларича, Nokia 9 флагмани шу йилнинг охиригача тақдим этилади. Бу – мазкур компаниянинг анчадан буён тиллардан тушмасдан келаётган, аммо ҳануз намойиш этилмаган ягона қурилмасидир, деб ёзади Hi-Tech Mail.Ru.\nМазкур девайс ҳали кейинги йилнинг февралида – Mobile World Congress (MWC) 2018 кўргазмасидагина намойиш этилади, деган фикрлар ҳам мавжуд. Аммо қизиқувчилар Nokia 9 ҳақидаги ҳозиргача барча маълумотларга таянган ҳолда унинг концепти видеосини яратишган. Унда мазкур қурилмани ҳар томонлама томоша қилиш имкони мавжуд.\nКўриб турганингиздек, Nokia 9 нимаси биландир Samsung Galaxy Note 8 фаблетини эслатиб юборади, лекин ундан кўра қизиқарлироқ кўринади. Бу смартфоннинг турли хусусиятлари билан мана бу мақоламизда, олдинги видеоси билан эса мана бу манзилда батафсил танишишингиз мумкин.\nАйтиш керакки, Nokia 9 эртароқ чиқарилса, бу ҳол Nokia 8 моделидаги қурилмаларнинг савдосига салбий таъсир этади. Шуни англаган HMD Global компанияси ўзининг янги флагманини кейинги йилга борибгина тақдим этиши эҳтимоли юқори.\n#HMD Global #Nokia 9 #андроид смартфон #хабарлар


Ҳурматли журналистлар, оммавий ахборот воситалари ходимлари!\n“Тошшаҳартрансхизмат” АЖ жамоаси барчангизни 27 июнь — Матбуот ва оммавий ахборот воситалари ходимлари куни билан самимий муборакбод этади.\nЗиммангиздаги масъулиятли, аммо шарафли вазифангизни виждонан бажаришингизда сизга куч-қувват, сиҳат-саломатлик ва ижодий баркамоллик тилайди.\nЎзбек журналистикаси Президентимиз таъбири билан айтганда ҳақиқий тўртинчи ҳокимият даражасига кўтарилишида ҳамда жамоатчилик назоратининг юртимиз тараққиёти ва халқимиз фаровонлигига хизмат қилишида албатта, сизнинг беназир ҳиссангиз бор.\nБу йўлда сизга ҳамиша омад тилаймиз. Қаламингиз доимо ўткир бўлсин.\nXozir saytda 1822 mehmon


10 август, 2020, 00:35\nБарчасига шубҳали пенальтилар айбдор.\n"Спартак" клуби хўжайини Леонид Федун бугун "Сочи"га (2:2) қарши бўлиб ўтган Россия премьер-лигаси дастлабки тур беллашувидан сўнг ўзини тутиб тура олмади.\nГап шундаки, сочиликлар Москвадаги ўйинда ҳакам томонидан шубҳали тарзда белгиланган 2 та пенальтидан киритилган голлар эвазига мағлубиятдан қутилиб қолди. Москваликларга алам қилгани, ҳакам иккинчи пенальтини учрашувнинг сўнгги дақиқасида белгилади.\n“Биз чемпионатда қатнашмаймиз, буни эртага эълон қиламан. Шундай ёзинг! Мен бундай масхарабозликда қатнашишни хоҳламайман. Пул сарфлашни ҳам хоҳламайман. "Спартак" керак бўлмаса, демак биз керак эмасмиз”, - дейди Федун.


У.Қ.Қурбонов номидаги Республика болалар рухий-асаб касалхонаси\n1 psixonevrologiya bo’limi\n2 psixonevrologiya bo’limi\n3 psixonevrologiya bo’limi\n4 psixonevrologiya bo’limi\n5 psixonevrologiya bo’limi\n6 psixonevrologiya bo’limi\nFizioterapiya va reabilitatsiya bo’limi\nKorrekcion pedagogika bo’limi\nXarid uchun e’lonlar\nShifikorlar kun tartibi\nШифохона поликлиникасига болалар неврологи ёки умумий амалиёт шифокори йўлланмаси билан мурожаат қилиш мумкин. Стационар даволаниш фақатгина шифохона поликлиникаси шифокорлари томонидан амалга оширилади. Болалар рухий-асаб шифохонасига болани ётқизиш учун қуйидагилар керак:\nСан.эпид. станциядан охирги 21 кун мобайнида инфекцион касалликлар билан контактда бўлмаганлиги ҳақида маълумотнома (мухлати 3 кун).\nЭмланганлиги ҳақида маълумот.\nТуғилганлиги ҳақидаги гувохнома нусхаси.\nОта ёки онаси паспорти\nМактабда ўқийдиган болалар учун мактаб жихозлари ва ўқиши ҳақида маълумотнома.\nҚуйидаги тахлиллар бўлганида бемор тўғри бўлимга ётқизилади:\nбурун ва томокдан BL га мазок;\nичак гурухи инфекциясига ахлатдан бак. экма.\nЭмланганлиги ҳақида маълумот (форма – 063).\nТахлиллар мавжуд бўлмаганида бемор алохида хонага ётқизилади, тахлил шифохонада олинади, уларнинг натижаси манфий бўлгандан сўнг бола бўлимга ўтказилади.\nҚуйидаги беморлар даволаниш учун қабул қилинмайди:\nЁндош соматик касалликларининг авжида.\nЁндош анемия бўлганида (гемоглобин 80 г/л дан паст)\nОғирлигинг 40%ли гипотрофик етишмовчилигида\nТерисида хар хил сабабали тошмалар борлигида\nДаволаниши натижасиз бўладиган беморлар\nАқлий заифликнинг оғир ва чуқур даражасида.\nЧет эл фуқаролари учун маълумот\nУ.Қ.Қурбонов номидаги Республика болалар рухий-асаб касалхонаси Ўзбекистон Республикасида болалар церебрал фалажи, Аутистик спектр бузилиши ва асаб тизимидаги бошқа органик бузилишларида тиббий ва реабилитацион ёрдам кўрсатувчи ихтисослаштирилган муассаса ҳисобланади.\nасаб тизими перинатал патологияси,\nболалар церебрал фалажи (БЦФ),\nўтказилган инсульт асорати,\nмарказий асаб тизими шамоллаши ва жарохатдан кейинги касалликлари,\nрухий ривожланишнинг орқада қолиши,\nнутқнинг орқада қолиши билан оғриган 0 дан 18 ёшгача бўлган болаларга малакали ихтисослаштирилган тиббий ёрдам кўрсатиш.\nБирламчи мурожаат қилган беморлар маслахат поликлиникаси шифокорлари томонидан кўрилади. Маслахат поликлиникасида вақтли ёндашув хонаси фаолият юритмоқда: асаб тизими перинатал патологияси ва БЦФ ривожланиши эхтимоли бўлган 3 ёшгача болалар амбулатор шароитда тўлиқ мажмуавий даволанишлари мумкин.\nШифохонада мавжуд клиник ва асбоб-ускунали текшириш усуллари:\n– мутахассислар маслахати (болалар неврологи, психиатр, ортопед, реабилитолог, дефектолог, психолог);\n– ташхисот сўровномалари ва шкалалари;\n– қоннинг умумий ва биохимик тахлили, сийдикнинг умумий тахлили, копрология;\n– рентгенологик текшириш;\n– Ички аъзоларнинг, бўғимнинг УТТси, нейросонография;\n– электроэнцефалография, эхоэнцефалоскопия, электрокардиография.\nБолалар церебрал фалажи, Аутистик спектр бузилиши ва асаб тизимидаги бошқа органик бузилишлари ташхиси тасдиқланган беморлар рўйхатга олинади ва стационарда даволаниш учун йўлланма берилади.\nШифохонада ёшига нисбатан бўлинган 5 та рухий-асаб бўлимлари, ортопедик жаррохлик бўлими, тикловчи даволаш бўлимлари ишлайди. Ҳар бир бўлимда физитотерапия ва реабилитация хоналари (7 та физиотерапия ва 10 та даволовчи жисмоний тарбия хоналари), логопед (7 та хона) хоналари мавжуд. Бундан ташқари, 50 ўринга мўлжалланган мактаб, 3 та психолог хонаси, ижтимоий мослашув хонаси, қумли даволаш, ЛЕГО хоналари, махорат хоналари, 2 та сенсор хоналари мавжуд. Ҳар бир бўлимда юқори шароитли бемор хоналари ташкил этилган.\nШифохонада мутахассисларнинг биргаликдаги кўриги ўтказилади, индивидуал реабилитация дастури тузилади.\nШифохонада қуйидаги даволаш усуллари қўлланилади:\nДЖТ, уқалаш, холатли даволаш, хореография.\nАппаратли физиотерапия и иссиқ билан давллаш.\nЛазерли даволаш ва лазерли акупунктура.\nОртопедик тартиб ва ортезлаш.\nБотулотоксина-А дорисини санчиш ва ундан кейинги реабилитация.\nПигин усулида спирт-новокаинли блокада.\nСанчишли фармакопунктура нейропротекторлар билан.\nPECS карталари ёрдамида альтернатив коммуникация тизими.\nТЕАССН дастурида коррекциялаш ишлари.\nИжтимоий мослашув одатларини ҳосил қилиш.\nМехнат билан даволаш.\nБоланинг оиласи ва атрофидагилари билан ишлаш.\nтиббиёт фанлари доктори -3 нафар,\nтиббиёт фанлари номзоди -3,\nолий тоифали шифокорлар – 13,\nбиринчи тоифали шифокорлар – 3,\nиккинчи тоифали шифокорлар – 7.\nБундак ташқари, шифохонада 30 педагог (логопед, тарбиячи, психолог, ўқитувчи, мехнат мутахассиси, мусиқа ходими), 85 хамшира ва 136 – кичик тиббиёт ходимлари ишлайди.\nШифохонада Россия ва Швейцариянинг илғор клиникаларида малакасини оширган, нейроортопедик касалликларда оёқ ва қўлларнинг деформация ва контрактураларини тўғрилашнинг замонавий усулларини биладиган мутахассислари бўлган ортопедик жаррохлик бўлими фаолият юритмоқда.\nШифохонада оналар мактаби ташкил этилган бўлиб, оналарга уй шароитида бажариладиган оддий реабилитация усуллари ўргатилади.\nШифохонанинг мутахассислари доимо ўз малакасини ошириб келади, янги замонавий усулларни ўрганишади ва даволаш жараёнига тадбиқ этишади. Яқинда, 2020 йилнинг ноябр-декабр ойларида шифохонанинг 16 нафар мутахассиси АВА-терапия бўйича Калифорния Университети (АҚШ, Сан-Франциско шахри) ва коррекцион терапия бўйича «Наш солнечный мир» Маркази (Россия Федерацияси, Москва шахри) базасида малакасини оширди.\nОртопед шифокорлар Базел шахри Университети клиникасида (Швейцария) малакасини оширди.\nБолани касалхонага ётқизиш учун қуйидагилар бўлиши керак:\nРеспублика болалар рухий-асаб касалхонаси мутахассисларининг хулосаси;\nЭмлашлар ҳақидаги маълумотлар;\nБоланинг туғилганлик ҳақидаги гувохномаси асли ва нусхаси;\nОта-онанинг паспорти асли ва нусхаси.\nКасалхонага ётқизишга қарши кўрсатмалар:\nРухий касалхоналарга ётишни талаб қиладиган оғир рухий касалликнинг мавжудлиги;\nЎткир даврдаги соматик касалликларнинг борлиги;\nЮқумли касалликлар мавжудлиги.\nБизнинг манзил: Тошкент шаҳри, Мирзо Улуғбек тумани, Олмачи қўчаси, 1-уй. Телефон: 712677350, 712677356, E-mail: rdpnb@mail.ru веб-сайт: www.rdpnb.uz\nYangi kompyuter sinf ochildi\nКлючевой причиной ДЦП оказалась генетическая предрасположенность\nПричины возникновения ДЦП и профилактика\nO’zbekiston va Fransiya tibbiyot sohasidagi hamkorlikni rivojlantirmoqda\n© 2015-2017 "У.Қ.Қурбонов номидаги Республика болалар рухий-асаб касалхонаси"\nЖалко, сайт нам делали не они\n+998 (71) 267-73-57


Мейвезер кимга қарши рингга кўтарилаётганини маълум қилди | Qalampir.uz\nМейвезер кимга қарши рингга кўтарилаётганини маълум қилди\nСпорт\t07 Декабрь 2020 08:43 3034\nАмерикалик боксчи Флойд Мейвезер 2021 йилнинг 20 февраль куни машҳур видеоблогер Логан Пол билан кўргазмали жанг ўтказади. Боксчи бу ҳақда Instagram’даги ўз саҳифасида маълум қилди.\nМазкур жанг қаерда ўтиши ҳақида маълумотлар мавжуд эмас.\n43 ёшли Мейвезер барча даврларда энг кўп маош оладиган боксчи ҳисобланади. 2015 йил 2 майда бўлиб ўтган филиппинлик Мэнни Пакьяо билан жанг учун у бокс тарихида рекорд маош олди – 210 миллион доллар. Норасмий маълумотларга кўра, Конор Макгрегор билан жанг учун 275 миллион доллар олган. 2018 йил июль ойида “Forbes” журнали энг кўп маош оладиган машҳурлар рўйхатида Мейвезерни биринчи ўринга қўйган эди.\nМейвезерда 50 ғалаба (27 та нокаут) бор. У профессионал боксда бир марта ҳам мағлубиятга учрамаган. У бешта вазн тоифасида жаҳон чемпиони ва 1996 йилги Олимпия ўйинларининг бронза медали соҳиби ҳисобланади. 2017 йилда карьерасини якунлаганини эълон қилган эди.\nМашҳур видеоблогер Полнинг ҳам катта рингда биринчи жанг ўтказиши эмас. У машҳур видеоблогер KSI’га қарши иккита бокс учрашувини ўтказган. Биринчи жанг 2018 йилнинг февраль ойида дуранг билан тугаган бўлса, 2019 йил сентябрда ўтган иккинчи жанга ҳакамлар KSI’нинг ғалабасини қайд этишган.\nАввалроқ, Мейвезер катта рингга қайтаётганини, аммо унинг рақиби кимлиги номаълум эканлигини маълум қилган эди. Унинг қайтиши 28 февраль куни Япониядаги "Токио Доум" аренасида ўтказиладиган шоунинг бир қисми бўлиши мумкинлиги тахмин қилинганди.\n24 Февраль 16:24 46949\n24 Февраль 23:42 34840\n24 Февраль 14:14 27955\n23 Февраль 13:22 23304\n24 Февраль 17:45 22940


Британия Бош Вазири Тони Блэр ривожланган ва ривожланаëтган мамлакатлар об-ҳаво ўзгаришига қарши биргаликда курашиши керак¸ деди.\nЛондонда чоп этиладиан "Observer" газетасига мақола ëзаркан¸ Блэр ифлосланишни олдини олиш¸ унга қарши курашиш учун янги технологиялар ишлаб чиқаришга имконият борлиги ҳақида гапиради.\nАммо Бош вазирга кўра¸ ривожланган ва ривожланган мамлакатлар бир жойга йиғилиб¸ ифслосланишни қандай олдини олиш ва бу ҳаракатлар иқтисодий ўсишга ҳалақит бермаслиги ҳақида музокаралар олиб бормаса¸ у ҳолда бу лойиҳа ҳеч қандай самара бермаслигини айтади.\nАйни пайтда газни камайтириш бўйича КИОТО протоколига Хитой ва Ҳиндистон аъзо эмас. Сабаби улар ривожналаëтган мамлакат ҳисобланади. АҚШ эса¸ КИОТО ривожланишга ҳалақит беради¸ деб унга аъзо бўлишни рад этган.


Деворга ўрнатиладиган иситиш қозонларига сервси хизмат кўрсатиш - SERVER-SERVICE\nДеворга ўрнатиладиган иситиш қозонлари деворга ёки махсус рамага ўрнатилади, ихчам ўлчамга эга. Мазкур иситиш қозонининг қуввати 100 кВт дан ошмайди.\nДеворга ўрнатиладиган қозонлар хусусий турар-жойлар ва коттежларнинг алоҳида иситиш тизими (қуввати қоззонинг ишлаб чиқарувчи фирмаси ва савдо белгисига боғлиқ ҳолда 12 дан 42 кВт гача, иситиш ва иссиқ сув билан таъминлаш мумкин бўлган диапазон билан алоқадор ҳолда майдон 50 дан 400 м2 бўлиши мумкин), кўп қаватли уйларда квартиралар бўйича иситишда қўллаш мақсадга мувофиқ бўлади.\nДеворга ўрнатиладиган иситиш қозонларининг қисқача тавсифи\nАслида, деворга ўрнатиладиган иситиш қозонлари мини-қозонхона ҳисобланади: кўплаб моделларининг катта бўлмаган ташқи қобиғи ичида қуйидагилар жойлашган бўлади:\nбир ёки иккита айлантирувчи насос\nиситиш қозонинг хавфсиз ишлашини таъминловчи тизим\nодатий иситиш қозонида бўладиган бошқа элементлар\nДеворга ўрнатиладиган иситиш қозонларининг ютуғи\nДеворга ўрнатиладиган иситиш қозонларининг ютуғи:\nТўлиқ комплектация (насос, кенгайтирувчи бак, вентилни химояоловчи қурилма, улаш элемнтлари ва бошқалар)\nКўп ҳолларда учларни алмаштириш ва қайта созланганидан сўнг газнинг барча турларида ишлай олиш имкони туғилади. Учларни алмаштириш ва созлаш мутахассис томонидан амалга оширилади.\nВақтинча (агар газ тармоғи магистралидан яқин вақт ичида газ келиши назарда тутилса) сиқилган газда ишлай олиш. Бунинг учун форсункаларни алмаштириш зарур. Стандарт тўпламида магистрал газ форсункалари қўлланилади.\nДеворга ўрнатиладиган қозонларнинг камчиликлари\nДеворга ўрнатиладиган қозонларнинг камчиликлари:\nИссиқлик алмаштиргични тайёрлаш талаб этилади (иссиқлик ташувчи сувни юмшатиш тизими ўрнатилгани). Агар иссиқлик ташувчи тайёрланмаса, деворга ўрнатиладиган иситиш қозонининг хизмат муддати камаяди: иситиш иссиқлик алмаштиргичи ва иссиқ туз қолдиқларининг деворга таъсир қилишига боғлиқ ҳолда иссиқ сув тайёрлаш ишдан чиқади.\nИссиқ сув таъминоти ишлаётганида иситиш тизими ўчирилиши керак, бу иссиқ сув таъминоти босимининг қанча эканига боғлиқ эмас. Бироқ, иссиқ сув истеъмоли вақти у қадар аҳамиятга эга эмас. Иситиш қозони фаолияти давомида хона (хонадон, квартира) даги ҳаво ҳарорати ноқулай даражагача совушга улгурмайди.\nСув кранлар очилганидан кейин 5-15 сония давомида қизийди, чунки деворга ўрнатиладиган иситиш қозонларида иситишнинг таъминловчи туридан фойдаланилади.\nКатта бинолар ва алоҳида турувчи тузилмаларни исита олмайди.\nПолга ўрнатиладиган қозондан бироз қиммат.\nИситиш қозони ускуналарига ўз вақтида хизмат кўрсатишга қуйидагилар киради\nИситиш қозони ускуналарига ўз вақтида хизмат кўрсатишга қуйидагилар киради:\nбойлер тозаланади (агар унга зарурат бўлса)\nнасослар, хизмат кабеллари, чиқарувчи клапанлар, ҳалокат датчиклари текширилади\nавтоматика синовдан ўтказилади\nёниш жараёни текширилади ва созланади\nқувур боғламларининг герметиклиги текширилади.\nИситиш қозонини танлашда сизнинг истак ва талабингизга мос иситиш қозонини танлашга кўмаклашувчи менежер ёки мутахассис билан фикр алмашинг


17:00 / 29 июль 498 pdf Ўқиш режими + -\nМаълумки, аёлларнинг намозида эркакларникидан айрим ўринларда фарқланади. Саволим шуки, аёлларнинг ҳажида ҳам эркакларникидан ажралиб турадиган фарқли томонлари борми?\nИcлoм шapиaтидa aёллapимиз ҳамиша ҳypмaтлaниб, эъзoзлaниб келинган, yлapнинг фитратлapи ҳap биp ишдa, ибодатда, жyмлaдaн, ҳaждa ҳaм эътиборга олинган. Ҳaж қийин ибoдaт бўлиб, унинг сaфapи мaшaққaтли кечади. Aёл ёлғиз бўлca, бy ишлap yнгa oғиpлик қилaди. Шyнинг yчyн yлapгa ҳaмpoҳ cифaтидa биp мaҳpaмнинг бўлиши шapт қилинади.\nАёллар ҳаж қилиш учун эҳpoмгa киpгандa ҳайз кўpиб тypган бўлса ҳaм, ғycл билан ният қилaвepишигa pyxcат бepилади. Эҳpoмдa эканида тикилган кийимлapдан иcтaгaничa кийиши жoиз. Эpкаклаp бoшлapини oчиб юpишлapи, aёллap эса ёпиб юpишлаpи шapт. Юзлapини ёпишгa pyxcaт йўқ. Қўлқoп кийишмaйди.\nШyнингдек, aёл «лaббaйка»ни ўзи эшитaдигaн қилиб айтади. Taвoфдa биp eлкaни oчмaйди. Paмл (паҳлaвoнча) юpиш қилмaйди. Caфo вa Mapвa ўpтacидa caъй қилиш пaйтидa икки яшил ycтyн opacидa югypмaй, oддий юpиш қилaди. Cочининг yчини биpoз қиcқapтиpca, бac. Издиҳoм жoйлapдaн ўзини чeтдa тyтaди.\nҲaйз кўpгaн бўлca, тaвoф вa caъйдaн бoшқa ибoдaтлapини қилиб бopaвepaди. Пoклангaндaн кeйин тaвoф билaн caъйни қилиб oлaди. Aгap ҳaйз caбaбидaн ифoзa тaвoфининг вaқти ўтиб кeтca ҳaм жoнлиқ cўйиш вoжиб бўлмaйди. Xyдди шy caбaбдaн видолашув тaвoфини қилa oлмaй қолса ҳaм ҳaжи ҳaж бўлaвepaди.\nАёл киши эҳромга кириш ниятида икки ракат намоз ўқиб, салом бергандан кейин талбия айтади.\nАёллар учун эҳром ҳолатида бирор махсус кийим кийишларига ҳукм қилинмаган. Фақат бир рўмол билан бошини ва сочларини яхшилаб ёпиши мустаҳабдир. Шу билан сочининг тўзиб кетиши ва толаларини ерга тўкилишининг олди олинади.\n«Ҳилол» журналининг 7(16) сонидан\n15:08 / 29 июль 693\n16:30 / 29 июль 750\n2965 16:40 / 19.04.2019\n251 15:03 / 07 сентябрь\n1373 18:33 / 02.01.2019\n793 21:00 / 02.06.2019